Zamość [ˈzamɔɕt͡ɕ] (Duits ook Zamosch) is 'n stad in die Suidoos-Poolse woiwodskap Lublin, sowat 240 kilometer suidoos van Warskou en 110 kilometer noordwes van die Oekraïense stad Lwif (Lemberg) in die Roztocze-streek geleë. Die stad is in 1578 volgens planne van die Venesiaanse boumeester Bernardo Morando ontwerp - in 'n Italiaanse Renaissance-styl wat aan Zamość later die bynaam "Padua van die Noorde" sou besorg. Die historiese stadskern is deur Unesco in 1992 as wêrelderfenisgebied gelys. Zamość is as "ideale stad" beplan - 'n stad waar sosiale aspekte en estetiese voorkoms gekombineer sou word. Die idee van 'n sodanige "ideale stad" is reeds deur antieke Griekse filosowe soos Plato en Aristoteles in hul werke beskryf. Gedurende die Renaissance-tydperk het geleerdes en boumeesters soos Leonardo da Vinci en Alberti "ideale stede" ontwerp, maar slegs in enkele gevalle (soos byvoorbeeld Palmanova naby Udine of Sabbioneta naby Mantua, albei in Italië) is hierdie planne verwesenlik. Zamość is volgens die voorbeeld van Italiaanse handelstede beplan en gee steeds 'n perfekte indruk van 'n laat 16de eeuse Renaissance-stad met die Zamoyski-paleis as argitektoniese hoogtepunt.


Die Kaapse Veldartillerie is 'n artillerieregiment in die reserwemag (voorheen burgermag) van die Suid-Afrikaanse Leër. Dit is in 1857 gestig, en het aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Grensoorlog, en die Noodtoestand deelgeneem. 1850's Gestig in Kaapstad in 1857 as 'n vrywilligereenheid genaamd 'Cape Town Artillery'. 1860's Na 'n parade ter ere van Prins Alfred in 1867 word die eenheid 'Prince Alfred's own Volunteer Artillery' genoem. 1870's 9de Grensoorlog teen die Xhosa in die Transkei (1877-78). Noordelike Grensoorlog teen die Koranna langs die Oranjerivier (1878-79) Transkei-veldtog in die Transkei (1880-81). 1890's Naam verander na 'Prince Alfred's Own Cape Artillery' in 1896 Betsjoeanaland-veldtog in die Langberg (Noord-Kaap) (1897). Tweede Vryheidsoorlog (1899-1902). 1900's Naam verander na 'Prince Alfred's Own Cape Field Artillery' in 1903.


Die Buffalo Volunteer Rifles (voorheen 'Kaffrarian Rifles') is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Oos-Londen. Dit bestaan sedert 1876 en het 'n geskiedenis wat aktiewe deelname aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Grensoorlog, en die Noodtoestand insluit. Die regiment het verskeie gevegsonderskeidings verwerf, en oor die jare is baie lede met dekorasies vereer. Sy leuse is Nunc animis ('Nou - met waagmoed!'). 1870's Die Buffalo Corps of Rifle Volunteers word in 1876 in Oos-Londen gestig - een van talle vrywilligereenhede wat in die opbou tot die 9de Grensoorlog in oos-Kaapland gestig is. 9de Grensoorlog (1877-78) - aktiewe diens in Transkei. Ontbind in 1879. 1880's In 1883 weer op die been gebring as die 'Kaffrarian Rifles'. 1890's Betsjoeanaland-veldtog (1897) - aktiewe diens in noord-Kaapland.


Darius I of Darius die Grote was die derde keiser van die Achaemenidiese Ryk. Hy het oor die ryk regeer tydens die hoogtepunt daarvan, onder meer oor Egipte en dele van Griekeland. Die verval en val van die ryk het begin met sy dood en die kroning van sy seun, Ahasveros. Darius het die troon bestyg deur 'n sluipmoord uit te voer op die vermeende troonrower Bardija met die bystand van ses ander Persiese adelfamilies; Darius is die volgende oggend gekroon. Die nuwe keiser het las gehad van opstande dwarsdeur sy ryk, maar het telkens daarin geslaag om dit te onderdruk. 'n Hoofepisode in die lewe van Darius was sy strafekspedisie teen die stede Athene en Eretria, en die onderwerping van Griekeland. Hy het sy ryk uitgebrei deur oorwinnings oor Thracië en Masedonië, die Saka en Irannese stamme wat Medië binnegeval het. Darius het die ryk georganiseer deur dit in provinsies onder te verdeel, waaroor elk 'n regerende goewerneur aangestel is. Hy het 'n nuwe geldstelsel ingevoer, asook Aramees ingestel as die amptelike taal van die ryk. Darius het ook bouprojekte aangevoor dwarsdeur die ryk, met die fokus op Soesa, Babilon en Egipte.


Reën Reën is 'n neerslag in die vorm van vloeistof teenoor ander nie-vloeistof vorme soos sneeu, hael en ysreën. Reën benodig die teenwoordigheid van 'n lig laag van die Aarde se atmosfeer met temperature bo die smeltpunt van water naby en bo die aardoppervlak. Op die Aarde is reën die kondensasie van atmosferiese waterdamp na druppels water swaar genoeg om te val, wat meestal die aardoppervlak bereik. Twee prosesse, wat waarskynlik saamwerk, kan lei tot die versadiging van lug wat weer lei tot reënval: die verkoeling van lug en die toevoeging van water in die lig. Reën wat na die Aarde val maar verdamp voor dit die grond bereik word virga genoem – dit is ook een van die maniere waarop lug versadig word. Neerslag vorm deur die botsings van reëndruppels met ander reëndruppels of yskristalle binne 'n wolk. Die vorm van reëndruppels wissel van oblaat, pannekoekagtige vorms vir groot druppels tot klein sfere vir kleiner druppels. Vogtigheid wat saam met drie-dimensionele temperatuursones beweeg en verskillende gebiede van vogtigheid bekend as fronte, is die hoofmetodes van reënvorming.


Taksim-plein (Turks: Taksim Meydanı) is in die hartjie van die Europese deel van Istanboel, Turkye, geleë. Dit is ’n belangrike toeriste- en vermaakterrein wat bekend is vir sy restaurante, winkels en hotelle. Dit word beskou as die hart van moderne Istanboel en bevat die Republiekmonument (Cumhuriyet Anıtı), wat in 1928 gebou is en die stigting van die Republiek van Turkye herdenk. Taksim, van die Arabiese woord taqṣīm, beteken verdeling of verspreiding. Dit was oorspronklik die plek waar die water van die noorde van Istanboel verdeel en na ander dele van die stad versprei is. Vandag is Taksim-plein ’n belangrike vervoersentrum en ’n gewilde bestemming vir sowel toeriste as plaaslike bewoners. İstiklal Caddesi, ’n lang wandellaan, eindig by die plein, en ’n ou trem loop van die plein met die laan langs na die Tünel, wat die wêreld se tweede oudste ondergrondse spoorlyn is ná die Londense moltrein. Rondom die plein is talle reisagentskappe, hotelle, restaurante, kroeë en internasionale kitskosplekke soos Pizza Hut, McDonald's en Burger King.


Meissen (Opper-Sorbies: Mišno, Latyns: Misena) is 'n klein stad met 'n bevolking van 27 098 in die ooste van Duitsland in die deelstaat Sakse. Meissen het bekend geword nadat die stad in 1708 sy eie porselein vervaardig het. Dit is hoe Europa onafhanklik geword het van Chinese porselein. Meissen vervaardig porselein sedert 1708. 'n Uitsig oor die stad Die katedraal van Meissen en kasteel Albrechtsburg Bevolkingsontwikkeling Groot wapen Wikimedia Commons het meer media in die kategorie Meissen. (de) statistik.sachsen.de: Aktuelle Einwohnerzahlen nach Gemeinden 2012 (Einwohnerzahlen auf Grundlage des Zensus 2011) (de) grosskuechen-ratgeber.de: Geschirr Geargiveer 4 Maart 2016 op Wayback Machine


Die Inkwanca Plaaslike Munisipaliteit is 'n voormalige plaaslike munisipaliteit in die Chris Hani-distriksmunisipaliteit in die Oos-Kaap, Suid-Afrika. Dit het met Lukhanji en Tsolwana saamgesmelt op 8 Augustus 2016, om die nuwe Enoch Mgijima Plaaslike Munisipaliteit te vorm. Die Xhosanaam Inkwanca beteken koue plek. Nedersettings in die munisipaliteit: Dennekruin Hoffmansville Masakhe Molteno (setel) Nomonde Sterkstroom Die African National Congress het nog elke keer hier gewen sedert die eerste demokratiese munisipale verkiesing in 2000.


Heerlen (Limburgs: Heële, ook wel Haelder of Haerle) is 'n stad en munisipaliteit in die Nederlandse provinsie Limburg, wat aan die Duitse deelstaat Noordryn-Wesfale grens. Die munisipale gebied het sowat 89 000 inwoners (2012) en 'n oppervlakte van 46 km². Die stad Heerlen bestaan uit drie stadsdele: Heerlen-Noord, Heerlen-Stad en Heerlen-Zuid. Plekke in die munisipale gebied van Heerlen: Benzenrade, Bovenste Caumer, De Euren, De Hees, GMS, Heerlen-Centrum, Heerlerbaan, Heerlerheide, Heihoven, Hoensbroek, Hondsrug, Imstenrade, Koningsbeemd, Meezenbroek, Molenberg, Musschenbroek, Onderste Caumer, Palemig, Schurenberg, Ten Esschen, Terschuren, Terworm, Vrank, Welten en Zeswegen. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die N5 is een van die nasionale paaie in Suid-Afrika. Die pad verbind Winburg met Harrismith. Die hele pad is in die Vrystaat geleë. Die N5 begin net noord van Winburg waar dit afdraai vanaf die N1 in ’n ooswaartse rigting. Die pad rol oor die Oos-Vrystaatse heuwels vir 64 km alvorens die dorp Senekal bereik word. Vanaf Senekal loop die pad verder vir 27 km tot by Paul Roux, ’n klein dorpie. Net buite Paul Roux gaan die pad oor die Sandrivier wat net ’n klein entjie suid hiervandaan ontspring. Van Paul Roux na Bethlehem is ’n afstand van 36 km. Bethlehem is ’n groot dorp in die Oos-Vrystaat. Van Bethlehem na Kestell kronkel die N5 vir 46 km. Die Golden Gate Hoogland Nasionale Park is net suid van Kestell. Die N5 loop vir nog 45 km na Harrismith en in die proses word die Wilgerivier gekruis. Die Sterkfonteindam is net suid van Harrismith. In Harrismith sluit die N5 by die N3 aan. Nasionale paaie in Suid-Afrika (en) Falkner, John (Mei 2012). Suid-Afrikaanse genommerde roetebeskrywing en bestemmingsontleding (Report).


Die N12 is een van die nasionale paaie in Suid-Afrika. Die pad verbind George, Wes-Kaap, met Witbank, Mpumalanga. Die N12 begin in George waar dit van die N2 afdraai. Dit gaan deur George en klim vinnig waar dit as die Outeniquapas oor die Outeniekwaberge gaan. Nou is die reisiger in die Klein-Karoo. Ongeveer 5 km na die Outeniquapas draai die N9 van die N12 af. Die N12 kronkel noordwaarts, verby baie volstruisplase en kruis die Olifantsrivier voor dit deur Oudtshoorn gaan. Die afstand van George na Oudtshoorn is 59 km. In Oudtshoorn swaai die N12 oos, verby Dysselsdorp, deur De Rust en Meiringspoort. In die poort is daar baie besienswaardighede. Anderkant die poort gaan die reisiger deur Klaarstroom en is nou in die Koup. Die pad is 57 km lank van Oudtshoorn na Klaarstroom. Die N12 hou nou reg noord, plat en reguit; 117 km later sluit die N12 by die N1 aan en 6 km later is die reisiger in Beaufort-Wes. Die N12 en N1 bly een pad (noordoos) tot by Drie Susters, Noord-Kaap, waar die N12 noordwaarts afdraai.


Vryheidsoorlog is 'n oorlog wat geveg word om vryheid van onderdrukking te bekom. Voorbeelde van bekende vryheidsoorloë sluit in: Anglo-Boereoorloë: Eerste Vryheidsoorlog: 1880-1881 Tweede Vryheidsoorlog: 1899-1902


Moet nie verwar word met Prof Tjaart van der Walt (akademikus) (1934–2019) nie Tjaart van der Walt (1749 – 8 Augustus 1802) was 'n kommandant-generaal in die Kaapkolonie. Hy is op 30 Maart 1749 gedoop en vergesel in 1790 vir Jacob van Reenen op 'n ekspedisie na die Oosgrens om na die skipbreukelinge van die Grosvenor te soek. Twee jaar later vergesel hy 'n ekspedisie onder Nicolaas Smit om 'n bende San, wat vee gesteel het, te straf. Later in dieselfde jaar trek hy onder die kommandantskap van sy broer tot aan die Sakrivier om die Khoi verder te verdryf. In die middel van 1790's is hy as kommandant van Swellendam aangestel en stuit in 1799 die aanval deur die Xhosas aan die Groot Swartberge. Daarna trek hy met 'n kommando Swellendammers ooswaarts om die vrede te help herstel. As erkenning vir sy dienste ontvang hy 'n tweeloopgeweer van genl. Francis Dundas, bevelvoerder van die Britse troepe aan die Oosgrens. In 1802 val hy as kommandant-generaal die invallende Khoi-bendes oorkant die Sondagsrivier aan, waar een van sy seuns noodlottig gewond word.


Die vaalhaai (Galeorhinus galeus) is 'n haai wat aan die weskus van Suid-Afrika en ook aan die suidkus tot by Port Elizabeth voorkom omrede dit koeler waters verkies. Dit staan ook bekend as die sopvinhaai en in Engels as die soupfin shark. Die haai het 'n lang, grys liggaam met 'n skerp, gepunte snoet. Die pens is wit of roomkleurig. Die eerste dorsale vin is aansienlik groter as die tweede en die boonste gedeelte van die stert is groter as die onderste gedeelte. Die haaie weeg gemiddeld van 5 tot 15 kg en kan tot 30 kg swaar word. Vaalhaaie kom voor in skole en is hoofsaaklik bodemvreters; hulle verkies klein vissies, seekat en tjokka. Hulle word hoofsaaklik gevang vanaf bote. Die vaalhaai is tydens die Tweede Wêreldoorlog veral gejag vir sy lewer, wat 'n groot bron van vitamien A is; veral by Gansbaai waar 'n verwerkingsfabriek gebou was. Deesdae word die haai gejag vir sy vinne en vleis en word dit deur die IUBN geklassifiseer as 'n kwesbare spesie. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Top Angling Fishes of Southern Africa.


Haryana (Hindi: हरियाणा, Hariyāṇā, [hʌrɪˈjɑːɳɑː]; Pandjabi: ਹਰਿਆਣਾ) is 'n deelstaat in die noorde van Indië. Die hoofstad is Chandigarh (saam met die deelstaat Punjab) en die grootste stad Faridabad (met 'n bevolking van sowat 1 miljoen). Die deelstaat het 'n bevolking van sowat 25,3 miljoen in 2011 gehad en beslaan 'n oppervlakte van 44 212 km². Die Yamuna, een van die grootste riviere van Indië, vorm die oostelike grens met die deelstaat Uttar Pradesh. Naas die ampstale word veral Hariyanavi in die deelstaat gepraat. (en) "Haryana at a Glance". Regering van Haryana. Geargiveer vanaf die oorspronklike op 14 Maart 2016. Besoek op 1 Maart 2016. (en) "Report of the Commissioner for linguistic minorities: 52nd report (July 2014 to June 2015)" (PDF). Commissioner for Linguistic Minorities, Ministry of Minority Affairs, Government of India. pp. 85–86. Geargiveer vanaf die oorspronklike (PDF) op 15 November 2016. Besoek op 16 Februarie 2016. (en) "Haryana grants second language status to Punjabi". Hindustan Times.


'n Politieke party is 'n politieke organisasie wat poog om die regering se beleid te beïnvloed, gewoonlik deur hul eie kandidate daar te stel en te wedywer vir stemme en regeringsposte. Politieke partye neem gewoonlik deel aan verkiesingsveldtogte, opvoedkundige uitreik- en protesaksies en gee sodoende uitdrukking aan die ideologie of visie van die party. Partye vorm ook soms koalisies waartydens hulle saamwerk om 'n gemeenskaplike doelwit te bereik (soos om te verhoed dat 'n groter party 'n meerderheid verkry). 'n Politieke party word gevorm deur mense wat ooreenstem met 'n aantal politieke beginsels, hoewel daar min partye is waar alle lede saamstem oor al die beginsels. Hoewel dit teenswoordig dikwels die geval is, is politieke partye nie 'n voorwaarde vir die funksionering van 'n parlementêre stelsel nie. Waar die parlementariërs voorheen onafhanklik gewerk en verenig het in informele alliansies en verkiesingsverenigings, het daar verskeie groot politieke partye daarna ontstaan. In baie demokratiese lande, waaronder Suid-Afrika, is dit gebruiklik vir persone wat politieke funksies uitvoer om lede te wees van 'n politieke party. Maar dit is nie altyd die geval nie.


Die Drielint-lipvis (Stethojulis strigiventer) is 'n vis wat voorkom in die westelike Indiese-Pasifiese area en aan die ooskus van Afrika van Oman tot by Algoabaai. In Engels staan die vis bekend as die Three-ribbon wrasse. Die vis se lyf is lank en plat. Die kake is vol snytande en die sylyn buig afwaarts net waar die dorsale vin eindig. Die onvolwasse vissies is liggroen of bruin aan die bokant en daar is 'n patroon soos die van 'n doolhof op die kop. Die skubbe aan die rugkant het twee kolletjies op. Die onderste helfte van die lyf is wit met dowwe strepe op. Die volwasse vis is groen aan die rugkant met 'n blou streep oor die basis van die dorsale vin. Daar is ook 'n blou streep van die kop, dit begin by die snoet, gaan deur die oog, bokant die pektorale vin verby tot by die stertvin. Daar is ook 'n pienk area vanaf die operkulum tot onder die pektorale vin. Daar is altyd 'n swart kolletjie op die stertvin se basis. Die vis word tot 15 cm groot.


Die Goue blennie (Ecsenius midas) is 'n vis wat voorkom in die Indiese-Pasifiese area en aan die ooskus van Afrika van die Rooisee tot by die Aliwal-bank. In Engels staan die vis bekend as die Golden blenny. Die kop het 'n stomp voorkoms en daar is 'n naaldagtige uitgroeisel op die neus. Die vis se kop en lyf is goud van kleur met 'n swart kol onder die pens by die anus. Die dorsale vin se rant is swart en die vis word tot 10 cm groot. Die vis leef in koraalriwwe in water wat 5 – 30 m diep is en vreet soöplankton. Hulle kom dikwels in skole voor. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Ecsenius midas by Fishbase.


Assam (Assamees: অসম, Ôxôm, [ɔˈxɔm], luister (hulp·inligting); Bodo: आसाम, Asam; Bengaals: আসাম, Âshám, [ɑːˈʃɑːm]) is 'n deelstaat in die noordooste van Indië met 'n oppervlakte van 78 438 km² en 'n bevolking van sowat 31,2 miljoen. Dit is op 26 Januarie 1960 gestig. Die amptelike taal is Assamees. Die hoofstad is Dispur met 'n bevolking van sowat 10 812 (2012) en die grootste stad is Guwahati. Assam se geografie word veral deur die groot Brahmaputrarivier gekenmerk. Assam se bevolking is baie divers, naas die ampstale word Garo, Ho, Jingpho, Khasi, Kokborok, Meitei, Mizo en Tai Yai in dié deelstaat gepraat. Die Sjerpa is een van die etniese groepe in Assam. (en) Steinberg, S. (2016). The Statesman's Year-Book 1964–65: The One-Volume ENCYCLOPAEDIA of all nations. Springer. p. 412. ISBN 978-0-230-27093-0. (en) "Report of the Commissioner for linguistic minorities: 52nd report (July 2014 to June 2015)" (PDF).


Die Keurboom (Virgilia oroboides) en (Virgilia divaricata) is bome wat aangetref word tussen Tafelberg en Van Stadenspas naby Port Elizabeth. Die twee spesies lyk baie na mekaar. Dit is 'n geronde, middelgroot boom met 'n yl loof. Die blare is saamgestel uit lang, smal blaartjies wat elk 'n fyn, haaragtige puntjie het. Die kleur wissel, van ligte pers tot 'n diep, sagte pienk. Die Keurboom is 'n besondere mooi inheemse boom. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Suster Warwara Jakowlewa (Russies: Варвара Яковлева; oorlede 18 Julie 1918) was ’n non van die Russies-Ortodokse Kerk in die klooster van groothertogin Elisabeth Fjodorowna. Sy is saam met die groothertog en ander adellikes deur die Bolsjewiste vermoor. Die Russies-Ortodokse Kerk het haar later tot heilige verklaar. Haar feesdag is op 18 Julie. Lys van Russiese heiliges Mager, Hugo (1998). Elizabeth: Grand Duchess of Russia. Carroll and Graf Publishers. ISBN 0-7867-0678-3 Hierdie artikel is vertaal van die Engelse Wikipedia Hierdie Rusland-verwante artikel is ’n saadjie. U kan help deur dit uit te brei.


Star Trek is ‘n Amerikaanse wetenskapsfiksie-vermaakkonsessie wat deur Gene Roddenberry geskep is. Dit wentel grootliks om Star Trek se ses televisiereekse: The Original Series, The Animated Series, The Next Generation, Deep Space Nine, Voyager en Enterprise. Die konsessie sluit verder dertien langspeelfilms, dosyne speletjies, honderde novelle en ‘n tema-attraksie in Las Vegas (geopen in 1998 en gesluit in September 2008) in, benewens minstens twee reisende museumuitstallings van staanmaakmodelle. Beginnend by die oorspronklike televisiereeks en voortgesit deur die daaropvolgende films en tv-reekse, het die konsessie tot ‘n kultusfenomeen ontwikkel, wat die skepping van die ten volle funksionele Klingontaal meegebring het, en dikwels inslag in die gewilde media sou vind. Na aanhangers van Star Trek word verwys as Trekkies of Trekkers. Die oorspronklike Star Trek is gewy aan die interstellêre avonture van James T. Kirk en die bemanning van ‘n verkenningsvaartuig van ‘n 23ste eeuse galaktiese "Verenigde Federasie van Planete" — die Sterskip Enterprise. Hierdie reeks het sy buiging in 1966 gemaak en is vir drie seisoene op NBC vertoon, nadat die netwerk ‘n aanvanklike loodsfilm, The Cage, met ‘n merendeels verskillende rolverdeling afgekeur het.


Die Klavier-blennie (Plagiotremus tapeinosoma) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by Valsbaai. In Engels staan die vis bekend as die Piano blenny. Die vis het 'n gepunte kop met die mond onder die snoet en het geen sylyn nie. Die dorsale vin is lank en die bekken vin is klein. Daar is skerp tande in die kake. Die vis is bruin kleurig met 16 - 20 vertikale swart strepe op die sye. Dié strepe is bo-op 'n horisontale wit lyn wat strek van die snoet tot by die stertvin. Die vis word 12 cm lank. Die vis kom voor in koraal en rots riwwe in water wat 5 – 32 m diep is en vreet die vel, skubbe en slym van groter visse. Hulle huiwer ook glad nie om skubaduikers te byt nie. Die vis is alleenswemmers en kom soms in klein groepe voor. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004.


Die Nasionaal-Bolsjewistiese Party of NBP (Russies: Национал-большевистская партия, НБП; Natsional-Bolsjewistkaja Partija), ook bekend as Natsbol, was ’n politieke party in Rusland wat nasionale bolsjewisme voorgestaan het. Die NBP is ’n prominente lid van Die Ander Rusland, ’n koalisie van opposisiepartye. Daar is ook kleiner NBP-groepe in ander lande. In Rusland is die organisasie verbied en dit is nooit amptelik as ’n politieke party geregistreer nie. Sy ledetal het afgeneem sedert dit verbied is. Die amptelike spreekbuis van die organisasie is die koerant Limonka (Лимонка). Die naam is ’n woordspeling op die naam van die leier, Edoeard Limonof, en is ’n Russiese idioom vir "handgranaat". Dit is gedwing om sy naam te verander nadat die owerheid dit verbied het vir die "aanhitsing van ekstremisme en haat". Die NBP verkondig die skepping van ’n ryk wat deur Rusland oorheers word en wat die hele Europa en Noord- en Sentraal-Asië insluit. Dit is sterk gekant teen die VSA se buitelandse beleid en glo ’n Eurasiese ryk sal ’n noodsaaklike teenwig skep vir kapitalistiese wêreldoorheersing.


Putten is ’n dorp en munisipaliteit in die provinsie Gelderland in Nederland. Die munisipaliteit tel 23.719 inwoners (1 April 2011). Hierdie artikel is ’n saadjie. Voel vry om Wikipedia te help deur dit uit te brei.


Poederoijensehoek is ’n nedersetting in die munisipaliteit Zaltbommel in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Potlooddoktervis (Acanthurus dussumieri) is 'n vis wat in die Indiese-Pasifiese area en aan die ooskus van Afrika vanaf Oman tot by Algoabaai voorkom. In Engels staan die vis bekend as die Pencilled surgeon. Die vis se kop en lyf is geelbruin met verskeie onreëlmatige horisontale blou strepe oor die lyf. Daar is oranje kolle om die oë wat verbind is met 'n oranje streep oor die snoet. Die basis om die stertvin is donker en die dorsale en anale vinne is gelerig. Die stert is hoofsaaklik blou en geel by die basis met 'n swart kolletjie op. Die lyf het 'n reghoekige vorm en die volwasse vis het 'n kenmerkende konvekse voorkop. Die vis word tot 54 cm groot. Die vis leef in koraal- en rotsriwwe in water wat 5 – 30 m diep is. Die onvolwasse visse leef in die vlakker water waar daar baie alge is terwyl die volwassse visse op hellings van die riwwe leef. Hulle is meestal alleenswemmers. Die vis oorleef in 'n groot akwarium. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa.


Dr. Anna Jacoba Böeseken (Pretoria, 23 Oktober 1905 – Kaapstad, 28 Junie 1997) was 'n kenner van die geskiedenis van die Nederlandse bewind aan die Kaap die Goeie Hoop en skryfster oor die onderwerp in Afrikaans, Nederlands en Engels. Sy is as een van Suid-Afrika se voorste navorsers en geskiedskrywers bestempel. Van 1955 tot 1970 het sy by die Suid-Afrikaanse Argief in Kaapstad gewerk. Anna Jacoba Böeseken is in Pretoria gebore as enigste kind van die Nederlandse immigrante-egpaar Adriaan Cornelis Boëseken (1871–1942) en Jantina Eelbrendina de Cock (1866–1955). Haar vader het in 1896 volle burgerregte in Transvaal ontvang en gehelp om die Republiek te verdedig. Hy was vanaf 1901 'n krysgevangene in Trichinopoly (nou Tiruchirappalli). Later was hy bestuurder van die Nederlandse Bank (Nedbank) se Bloemfonteinse tak en toe in Kaapstad. Anna is op 28 Junie 1997 in die ouderdom van 91 jaar in Oranjezicht in Kaapstad oorlede. Haar moeder, Jantina, was 'n dogter van prof. Helenius de Cock van die Gereformeerde teologiese skool in Kampen, en kleindogter van ds. Hendrik de Cock, die vader van die Afskeiding van 1834.


Coldstream is 'n klein nedersetting in die Oos-Kaap, Suid-Afrika in die Tsitsikamma streek. Die nedersetting is net noord van die N2-nasionale pad, oos van die Bloukransrivierbrug en die R102-hoofpad gaan deur die nedersetting. In 1910 is 'n grafsteen hier uitgegrawe wat ongeveer 2000 jaar oud mag wees. Op die klip is 'n tekening van 'n kunstenaar wat 'n palet en 'n veer (vir 'n kwas) vashou. Die ontdekking het 'n groot beroering veroorsaak onder paleontoloë. Lys van dorpe in Suid-Afrika Cold Stream (Buffels) in KwaZulu-Natal "Hoofplek Coldstream". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Vir ’n artikel oor die oblast met dieselfde naam, sien Kostroma-oblast. Kostroma (Russies: Кострома́) is ’n historiese stad in Rusland en die hoofstad van die federale deelgebied Kostroma-oblast. Dit is by die samevloei van die Wolga- en die Kostroma-rivier geleë en is deel van die Goue Ring van historiese nedersettings, wat stede soos Wladimir en Soezdal insluit. Die bevolking in 2013 was 271 445. Die stad word die eerste keer in die Russiese Primêre Kronieke vir die jaar 1213 genoem, maar historici glo dit kon meer as ’n halfeeu vantevore deur Joeri Dolgoroeki gestig gewees het. Dit is in 1238 deur die Goue Horde verwoes. Die prins was toe Wasili van Kostroma, jonger broer van die beroemde Aleksander Nefski. Dit is later deur Iwan I van Moskou gekoop. As een van die mees noordelike stede van Moskowië het dit gedien as skuilplek vir prinse toe Moskou in 1382, 1408 en 1433 aangeval is. Boris Godoenof het die Ipatijef-klooster in stene laat herbou. Dit is net betyds voltooi om die verhoog te wees vir van die mees dramatiese gebeure van die Tyd van Beroeringe.


Die NG gemeente Burgersdorp is 'n gemeente van die Nederduitse Gereformeerde Kerk in die Sinode van Oos-Kaapland. Dis die agtste oudste gemeente in dié Sinode en is in 1846 gestig, 54 jaar ná Graaff-Reinet. In die hele NG Kerk was dit die 34ste stigting, waarvan almal behalwe Pietermaritzburg (1839) en Potchefstroom (1842) in die destydse Kaapkolonie geleë was. In 2016 het die gemeente 510 belydende en 135 dooplidmate gehad. Van die belydende lidmate was net 200 jonger as 50, terwyl 140 van die 510 op plase gewoon het. Teen die einde van 1844 is aan sowat 300 gesinne tussen die Stormbergspruit en die Kraairivier toestemming verleen deur die Ring van Graaff-Reinet om hul eie gemeente hier te stig. Op 27 Desember 1847 het hulle die plaas Klipfontein gekoop, wat destyds aan Gert Buytendach behoort het, om 'n kerk te bou en 'n dorp te stig. Die plaas van 3 607 morge is teen 15 000 riksdaalders aangekoop. Dit was op dié plaas wat die gemeente op 13 Oktober 1846 gestig is. Op 20 Januarie 1847 is 'n veiling van erwe gehou en 75 erwe is verkoop teen 'n gemiddelde prys van £50 pond.


В (kleinletter: в) is ’n letter van die Cyrilliese alfabet en moenie met die Cyrilliese Б of die Latynse B b verwar word nie. Dit word uitgespreek soos die Afrikaanse letter "w" en word gebruik in Russies, Oekraïens, Belarussies en Serwies. In die ou Cyrilliese alfabet was die letter se naam wede (вѣдѣ) en het dit ’n syferwaarde van 2 gehad. Beide В en Б is afgelei van die Griekse letter beta (Β β).


Blackburn Rovers is 'n sokkerspan uit die Engelse dorp Blackburn wat in die Premier League speel. Die klub speel sedert 1890 op Ewood Park (kapasiteit: 31.000). Die span het drie keer die Engelse kampioenskap gewen (die laatste keer in 1995). Die Suid-Afrikaanse span Blackburn Rovers is vernoem na hierdie klub. Kampioen van Engeland (1) 1911/12, 1913/14, 1994/95 (naaswenner (1): 1992/93) FA Cup (6) 1884, 1885, 1886, 1890, 1891, 1928 (naaswenner (2): 1882, 1960) League Cup (1) 2002 Charity Shield (1) 1912 (naaswenner (3): 1928, 1994, 1995) Intertoto-beker (1) 2007 Markus Babbel Craig Bellamy Andy Cole Elrio van Heerden Benni McCarthy Aaron Mokoena Roque Santa Cruz Alan Shearer Dwight Yorke Kenny Dalglish


Ј (kleinletter: ј) is ’n letter van die Cyrilliese alfabet wat in Serwies, Masedonies en Azerbeidjans gebruik word en moenie met die letter J in die Latynse alfabet verwar word nie. Dit word uitgespreek as /j/.


Olbers se Paradoks is die redenasie dat die donkerte van die naghemel die aanname weerspreek dat die heelal oneindig en staties is. Die donkerte van die naghemel is een van die bewyse dat die heelal nie staties is nie, wat ooreenstem met die teorie van die Groot Knal. As die heelal staties was, met ’n oneindige getal sterre, sou enige lyn van ’n waarnemer op die Aarde af geëindig het teen die blink oppervlak van ’n ster, en daarom sou die naghemel helder gewees het. Die teorie is genoem na die Duitse sterrekundige Heinrich Wilhelm Olbers, wat dit in 1820 geformuleer het. Olbers was nie die eerste sterrekundige wat dit geglo het nie. Die eerste korrekte formulering van die teorie is in 1744 deur Jean-Philippe de Cheseaux gedoen, maar voor hom het onder andere Thomas Digges en Johannes Kepler hulle al met die gedagte besig gehou. Ander teorieë vir ’n donker naghemel het intussen ontstaan, soos dat die uitspansel so groot is dat die lig van alle sterre nog nie die Aarde bereik het nie, of dat die donkerte veroorsaak word die rooiverskuiwing van wegbewegende sterre en sterrestelsels.


Die Rhodes' Cottage huisves 'n museum gewy aan die lewe van Cecil John Rhodes. Dit is geleë by Hoofstraat 246 in Muizenberg. In die museum word persoonlike aandenkings van Rhodes uitgestal wat sy rol in Afrika in 'n bepaalde lig stel. Daar is foto's, koerantuitknipsels, spotprente, 'n model van die Groot Gat in Kimberley en 'n diorama van die Matoppo Heuwels in Zimbabwe. Hierdie beskeie huis is gebou in die 1880's en op 27 Februarie 1899 uit 'n boedel aan Rhodes verkoop. Dit het 'n tradisionele boustyl met 'n stoep. Oorspronklik het dit 'n sinkdak gehad. Die skuins erf word goed onderhou en gee uit die huis 'n uitstekende uitsig oor Valsbaai. Toe Rhodes in Februarie 1902 uit Engeland terugkeer, was hy maar kort op sy landgoed Groote Schuur in Nuweland. Hy het erg aan sy hart en asma gely en die koeler seelug by Muizenberg sou vir hom beter wees as die Februarie-warmte van Nuweland. Om die vloei van die vars seelug deur die huisie te verbeter is 'n gat deur die muur by sy bed gekap.


Melkkos is 'n tradisionele boerekos-gereg wat gewoonlik op koue aande of in die oggend as 'n ligte maal warm bedien word. Dit word van melk, meel, suiker, eiers en kaneel gemaak en is baie soos 'n melktert sonder die kors. Sommige resepte maak gebruik van pasta of sago om die krummels in die melkkos te vorm. Kaneel en suiker word dikwels oor die oppervlak gesprinkel. Resep op maroelamedia.co.za Hierdie artikel is ’n saadjie. Voel vry om Wikipedia te help deur dit uit te brei.


Die Evanglies-Lutherse Kerk in Noord-Duitsland (Duits: Evangelisch-Lutherische Kirche in Norddeutschland of kort Nordkirche) is 'n streekkerk (Landeskirche) van die Evangeliese Kerk in Duitsland. Dit is op Pinkstersondag, 27 Mei 2012, gestig toe die Noord-Elbiese Evangelies-Lutherse Kerk (NEK), die Evangelies-Lutherse Landskerk van Mecklenburg (ELLM) en die Pommerse Evangeliese Kerk (PEK) saamgesmelt het. Die nuwe streekkerk strek oor die Noord-Duitse deelstate Sleeswyk-Holstein, Hamburg en Mecklenburg-Voorpommere.


'n Kategorie is in wiskunde 'n algebraïese struktuur wat uit objekte en die afbeeldings tussen hierdie objekte bestaan. 'n Kategorie het twee basiese eienskappe: die vermoë om die afbeeldings assosiatief te komponeer en die bestaan van 'n identiteitsafbeelding vir elke objek. 'n Eenvoudige voorbeeld is S e t {\displaystyle \mathbf {Set} } , die kategorie van versamelings, wie se objekte versamelings en afbeeldingsfunksies is. Aan die ander kant kan enige monoïde, en so-ook enige preorde, as 'n spesiale soort kategorie beskou word. Oor die algemeen kan die objekte en afbeeldings abstrakte entiteite van enige aard wees, en die idee van kategorie voorsien 'n fundamentele en abstrakte manier waarop wiskundige entiteite en hul verhoudinge beskryf kan word. Dít is inderdaad die sentrale idee van kategorieteorie, daardie vertakking van wiskunde wat poog om die hele wiskunde te veralgemeen in terme van objekte en afbeeldings, onafhanklik van wat die objekte en afbeeldings in der werklikheid voorstel. Feitlik elke vertakking van moderne wiskunde kan in terme van kategorieë beskryf word, en sodoende kom diepe insigte en ooreenkomste tussen skynbaar verskillende areas van wiskunde na vore.


Die Teëlvisse (Malacanthidae) is 'n vis-familie wat hoort tot die orde Perciformes. Daar is twee sub-families in die familie en beide kom in Suider-Afrikaanse water voor: Latilinae en Malacanthinae. Die familie se lywe is lank en ietwat plat en bedek met klein skubbe. Daar is 'n stekel aan die bokant van die kieudeksel. Daar is drie genera met agt en twintig spesies wat hoort tot dié sub-familie en twee van die spesies kom aan die Suid-Afrikaanse kus voor. Die lyf is reghoekig en ietwat plat en die sub-familie word tussen 35 – 100 cm groot. Sommige spesies is waardevol as voedsel in part areas. Die sub-familie word gevind op die boonste gedeelte van die kontinentale bank in water wat 50 – 612 m diep is. Die volgende genus en spesies kom aan die Suid-Afrikaanse kus voor: Branchiostegus Branchiostegus doliatus - Geribde teëlvis Die sub-familie se lyf is lank en silindries en ietwat plat by die stert en die grootte wissel van 30 – 45 cm. Hulle leef in vlakker water in sand of rots area naby riwwe.


Die Horrelvoet-sillago (Sillago chondropus) is 'n vis wat voorkom in die Indiese-Pasifiese area en aan die ooskus van Suid-Afrika van Oman tot by Durban. In Engels staan die vis bekend as die Clubfoot sillago. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 ITIS http://fishbase.org/summary/Sillago-chondropus.html


Linde is ’n nedersetting in die munisipaliteit Bronckhorst in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Etimologie, vanuit die Griekse woord étumon ("die regte of ware") en die agtervoegsel -logia (die studie van), is die deel van taalkunde wat die herkoms van die betekenis en vorm van woorde (of dele van woorde, soos voor- en agtervoegsels en woord-stamme) bestudeer. Dit is een van die oudste onderdele van die taalstudie, reeds Aristoteles en Varro het opmerkings daaroor gemaak. Die etimologie van 'n woord is die historiese verklaring vir die manier waarop die vorm van die woord tot stand gekom het; daarom word daar ook van die woordherkoms (Duits: Wortherkunft) gepraat. Iemand wat etimologie beoefen word 'n etimoloog genoem. Etimoloë werk dikwels aan woordeboeke en ensiklopedieë. In die mediese taalgebruik kom daar baie woorddele voor wat van Latynse of Griekse oorsprong is, en soms word daar ook van gekombineerde Latyns-Griekse vorme gebruik gemaak om om nuwe terme te skep. As voorbeeld, die etimologie van die woord AANHANGIG: As ons daarvan praat om 'n saak aanhangig (te) maak, verwys dit na 'n gewoonte eeue gelede waar die stukke wat gehandel het oor administratiewe sake in sakke bewaar is.


Hierdie artikel handel oor die wenners van die uitgebreide Superrugby-kompetisie. Vir inligting oor wenners voor die uitgebreide kompetisie, gaan na Lys van Super 12-kampioene of Lys van Super 14-kampioene Superrugbykampioene is die titel van die wenner van die Superrugbykompetisie. Die toernooi was van 1996 tot 2005 bekend as die Super 12 maar na die eerste uitbreiding en die gevolglike toevoeging van die Western Force en die Cheetahs is die naam gewysig om die nuwe aantal spanne in die kompetisie te weerspieël. Na die tweede uitbreiding en die gevolglike toevoeging van die Rebels is die kompetisie ook hernoem na Superrugby. Hierdie bladsy is ’n lys van die spanne wat die Superrugbykompetisie gewen het. Dit begin met drie groepe (genoem konferensies) van vyf spanne wat volgens lande ingedeel is (daar is dus ’n Australiese, Nieu-Seelandse en Suid-Afrikaanse konferensie). Seisoenwedstryde bestaan uit twee tipes wedstryde, nl.: Intragroepwedstryde – Elke span speel twee keer teen elk van die ander spanne in die konferensie in tuis- en wegwedstryde. (Sien onderstaande tabelle vir groepe) Intergroepwedstryde – Elke span speel teen vier van die spanne van die ander twee konferensies waarvan vier wedstryde tuis en vier wedstryde weg is.


Die Notsung (Halleria lucida) is 'n klein boompie wat langs die kus en Oos-Kaap, KwaZulu-Natal, Gauteng, Noordwes, Limpopo en Mpumalanga voorkom. Die boom se nasionale nommer is 670. Karakteristieke bloeisels. Dun vertakkings van die parasitiese Dodder-plant kan in die boom se blare gesien word. Halleria lucida groei natuurlik in 'n "wilgerboom-agtige" vorm. 'n Struikagtige eksemplaar in 'n tuin in Kaapstad. Halleria lucida groei welige, hangende blare. In teenstelling met meeste plante word die vrugte aan die stam gedra. Detail van blomme. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Hulshorst is ’n dorp in die munisipaliteit Nunspeet in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Hannes Muller is 'n Suid-Afrikaanse akteur wat bekend is vir die toneelstuk Groet die Grotman. Babalas, 2013 as dr. Koegelenberg / Plank Koegelenberg / burgemeester Jaap Koegelenberg / Klasie Koegelenberg Parys Parys (TV-reeks), 2012 as Jan Kleynhans Angus Buchan's Ordinary People, 2012 as Ben Wolhuter Hoofmeisie, 2011 as Llewellyn Greeff Stander, 2003 as Jan Wortmann Glory Glory, 2002 The Gates of Cleveland Road (TV-fliek), 2000 as Jonathan Oakley Wo shi shei, 1998 The One That Got Away (TV-fliek), 1996 as Mark The Visual Bible: Matthew, 1993 as Andrew Sweet 'n Short, 1991 Hierdie artikel is ’n saadjie. Voel vry om Wikipedia te help deur dit uit te brei.


Die Hartster (Echinocardium cordatum) is 'n seekastaiing wat voorkom aan die hele kuslyn van Suid-Afrika en word tot 4 cm groot. Op die skulp is daar 'n gesiggie patroon terwyl dit oortrek is met kort, digte wit stekeltjies. Aan die voorkant van die liggaam is die lepelagtige lip wat die diertjie gebruik om dooie plant- en diermateriaal te vreet. Die diertjie begraaf homself in fyn sand. Skulp sonder stekels. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 World Register van mariene spesies Hierdie artikel is ’n saadjie. Voel vry om Wikipedia te help deur dit uit te brei.


Perlemoen (Haliotis midae) is 'n gastropood of buikvoetige seedier wat aan die suid- en ooskus van Suid-Afrika voorkom. Dit is 'n gesogte lekkerny en onderhewig aan stropery, wat tot totale uitroeiing kan lei. Die grootte van die dop wissel tussen 12 en 20 cm (4.7-7.9 in). "Die groot dop het 'n afgeronde ovaal vorm en is matig konveks. Die afstand van die punt van die marge is gelyk aan een vyfde die grootste lengte van die dop. Die liggaamshorrel is sterk in die posisie van die perforasies, loodreg aflopend van die hoek tot by die kolomellêre marge. Die oppervlak toon sterk, verhewe, uitstralende rimpels of lamelle, maar geen spiraalmerke wanneer volwassenes nie. Die 6 tot 11 perforasies is klein, subirkelvormig en geskei deur ruimtes groter as hul eie deursnee. is ongeveer ewe geboë. Die konveksiteit wissel van ouderdom. Die kleur van die dop is geelgrys. Die voue is gewoonlik gekleurd met koraalrooi. Die oppervlak is saai, met fyn skuinsgroei-plooie en growwe, prominente, minder skuins verhewe en golwende stralende lamellae Die lae spiraal bestaan uit sowat 3 hoererye.


Beryciformes is 'n vis-orde wat hoort tot die klas Actinopterygii. Die volgende families is deel van die orde Beryciformes: Anomalopidae Anoplogastridae Berycidae Diretmidae Holocentridae Monocentridae Trachichthyidae Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika http://fishbase.org Hierdie artikel is ’n saadjie. Voel vry om Wikipedia te help deur dit uit te brei.


Cumbria (uitgespreek /ˈkʌmbriə/) is 'n graafskap in noordelike Engeland, in die Verenigde Koninkryk. Die graafskap sluit in die nedersettings van Carlisle, Barrow-in-Furness, Cockermouth en Penrith. Cumbria het 'n bevolking van ongeveer 500 000. Ongeveer een derde van Cumbria (2362 km2) bevat die Meredistrik (Lake District), 'n bergagtige nasionale park met 'n spitspunt (Scafell Pike) van 978 m - die hoogste berg in Engeland. Die graafskap Cumbria is in April 1974 tot stand gebring deur 'n samesmelting van die administratiewe graafskappe Cumberland en Westmorland, waaraan dele van Lancashire (die gebied bekend as Lancashire North of the Sands) en die West Riding of Yorkshire gevoeg is. Gedurende die Neolitiese tydperk het die gebied 'n belangrike sentrum vir die vervaardiging van klipbyle gehad (die sogenaamde 'Langdale Axe Factory') waarvan produkte regoor Groot-Brittanje gevind is. Gedurende hierdie periode is klipkringe en mure regoor die graafskap gebou en "Cumbria het een van die grootste aantal bewaarde veldmonumente in Engeland".


Vir ’n artikel oor die sterreteken, sien Maagd (sterreteken). Die Maagd (Latyn: Virgo) is ’n sterrebeeld in die suidelike hemelruim en deel van die diereriem. Dit lê tussen die Leeu in die weste en die Weegskaal in die ooste en is die tweede grootste van al die sterrebeelde, naas die aangrensende Noordelike Waterslang. Die konstellasie kan maklik gevind word deur middel van sy helderste ster, Spica (α Vir). Sy simbool is ♍. Die Maagd is een van die 48 konstellasies wat deur die 2de-eeuse sterrekundige Ptolemaeus beskryf is en is steeds een van die 88 moderne sterrebeelde. Naas Spica is ander helder sterre in die sterrebeeld Beta Virginis (Zavijava), Gamma Virginis (Porrima), Delta Virginis (Auva) en Epsilon Virginis (Vindemiatrix). Ander, dowwer sterre wat ook name het, sluit in Zeta Virginis (Heze), Eta Virginis (Zaniah), Iota Virginis (Syrma) en Mu Virginis (Rijl al Awwa). Daar is altesaam 34 bekende eksoplanete om 28 sterre in die Maagd.


Loo is ’n nedersetting in die munisipaliteit Duiven in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Bosveldboekenhout (Faurea saligna) is 'n boom wat voorkom in KwaZulu-Natal, Limpopo en Mpumalanga. In Limpopo groei dit teen rotsagtige hellings en langs rivieroewers in die ander twee provinsies. Die boom is klein tot middelgroot en lyk baie soos 'n bloekomboom. Die jong blare en blaarstele is pienk. Die blomme is groenerig tot romerig wit en ruik na heuning. Die blomme en vrugte word in dun katjies van omtrent 12 cm gedra. Die hout het 'n liggelerige rooi kleur met 'n pragtige kantagtige patroon. Die boom se nasionale nommer is 75. Bas Kleure in herfs. Syagtige katjies met neute. Alfabetiese lys van Suid-Afrikaanse bome Genus FAUREA Harvey - Die Boekenhoutbome Geargiveer 10 Mei 2012 op Wayback Machine https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Die Deal-vuurtoring is op 1 November 1973 in gebruik geneem en het die Donkin Hill-vuurtoring vervang. Hierdie 22 meter (72 voet) hoë tralietoring het 'n fokale vlak van 27 meter (89 voet), en lewer 'n wit flits elke 10 sekondes. Die lantern is rooi geverf. Die toring is geleë in Port Elizabeth, langs die N2/M4-wisselaar noord van die middestad. Dit is vernoem na die Britse Setlaars van Deal in Kent. Vuurtorings van Suid-Afrika Lighthouses of South Africa, besoek 12 Junie 2012 Lighthouses of Eastern South Africa Geargiveer 15 Junie 2012 op Wayback Machine, besoek 12 Junie 2012 Koördinate: 33°54′56″S 25°36′52″O / 33.91556°S 25.61444°O / -33.91556; 25.61444 Hierdie artikel is ’n saadjie. Voel vry om Wikipedia te help deur dit uit te brei.


Sir Maximilian Michaelis (Eisfeld, Sakse-Meiningen, Duitsland, 11 Mei 1852 - Zürich, Switserland, 26 Januarie 1932) was 'n Suid-Afrikaanse sakeman, weldoener en kunskenner wat skatryk geword het as diamanthandelaar. Sy naam leef voort in die Michaelis-versameling. Reeds as leerling aan die handelskool in Neurenberg ontwikkel hy 'n liefde vir die ou Nederlandse en Vlaamse meesters in die skilderkuns. Na skool werk hy by 'n bank in Frankfurt am Main, maar in 1875 is hy in Port Elizabeth werksaam by 'n familielid van hom. Slegs drie jaar later is hy in Kimberley. Eers is hy hier vennoot van sir Sigismund Neumann en later by die maatskappy Wernher, Beit en vennote. Hy word bestuurder van die Central Mining and Investment Corporation in Johannesburg en vanaf 1891 is hy in Londen en word hier skatryk. Met die gevolg dat hy vroeg aftree. Nou kon hy sy volle aandag aan die versameling van kunsvoorwerpe gee. In 1910 gee hy 'n groot bedrag geld aan die Johannesburgse kunsgalery. Op aanbeveling van genl. J.C. Smuts koop Michaelis in November 1912 die skilderyeversameling bestaande uit Nederlandse en Vlaamse meesters in die besit van sir Hugh Lane aan.


Gottlieb Wilhelm Eduard Redecker (*30 April 1871, Otjimbingwe, Duits-Suidwes-Afrika – †21 Januarie 1945, Gütersloh, Duitsland) was die eerste argitek wat in Duits-Suidwes-Afrika gebore is. Hy was verantwoordelik vir ’n aantal geboue wat vandag nog in Namibië, veral Windhoek, te sien is. Redecker was die oudste seun van Johann Wilhelm Redecker van Jöllenberg, Wesfale, en sy vrou, Lina Gronemeyer, ook van Duitsland. Redecker se vader het in 1867 as sendeling-kolonis in diens van die Rynse Sendinggenootskap na Otjimbingwe gekom, en toe die sendingstasie in 1874 tot niet gegaan het, as onafhanklike handelaar agtergebly. Redecker het sy skoolopleiding op Otjimbingwe ontvang, en die Herero- en Namataal leer praat asook Nederlands en Engels. Kleintyd was sy oppasser Johanna Gertze, wat op 25 Julie 1858 die eerste Herero-dopeling geword het nadat eerw. Carl Hugo Hahn van die Rynse Genootskap 15 jaar lank onder haar mense gearbei het. Redecker het sy studie in Duitsland voltooi, waartydens hy met sy gesinslede in Otjimbingwe in Nama gekorrespondeer het, ten einde sy kennis van die inheemse tale by te hou.


Katlehong is 'n township ongeveer 35 kilometer suidoos van Johannesburg. Dit lê tussen die townships Thokoza en Vosloorus in Gauteng, Suid-Afrika langs die N3 snelweg wat van Johannesburg na Durban loop. Katlehong bestaan al sedert 1945. Volgens die 2011-sensus het dit ongeveer 407 300 inwoners. Dit is die digbevolkste gebied in Gauteng. Na Soweto is dit die grootste township in Suid-Afrika volgens oppervlak, en die derde grootste volgens die aantal inwoners. Die omgewing is 'n industriële gebied, maar meeste van die inwoners is werkloos. Die kinders hier gaan graag skool, waar vele van hulle 'n maaltyd van die owerheid kry, meestal brood met konfyt of grondboontjiebotter. Baie van die kinders is Vigs-wesies. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Cornelius Petrus Johannes Krige (21 Maart 1975, Lusaka) is 'n oud-Springbokrugbyspeler en Suid-Afrika se ses-en-veertigste Springbokkaptein. Hy het ook vir die Westelike Provinsie rugby gespeel. Krige was op Paarl Boys High, het in die Cravenweek gespeel en ook die Suid-Afrikaanse skolespan gehaal. Hy was ook deel van Suid-Afrika se span tydens die Rugbywêreldbeker 2003. Corné Krige by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Hoogmeien is ’n nedersetting in die munisipaliteit Buren in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Hoevelaken is ’n dorp in die munisipaliteit Nijkerk in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Hoekelum is ’n nedersetting in die munisipaliteit Ede in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Eersterivier is 'n voorstad van Stad Kaapstad in Suid-Afrika. Dit is in die Oosterberg substreek van die stad geleë, agter die Stellenbosch/Vlaebergkoppe op die Strand/Van Riebeeck-pad. Dit is omtrent 45 km vanaf Kaapstad se sentrale besigheidsgebied en 8 km vanaf Kaapstad Internasionale Lughawe op die N2-roete. "Hoofplek Eersterivier". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


James Watt (* 19 Januarie 1736 in Greenock in die vroeëre Skotse graafskap Renfrewshire; † 25 Augustus 1819 in Handsworth, Birmingham, Engeland) was 'n Skotse uitvinder en meganiese ingenieur wat as een van die mees invloedryke persoonlikhede in die menslike geskiedenis beskryf is. Die tegniese verbeterings, wat hy aan Thomas Newcomen se stoomenjin van 1712 aangebring het, was baanbrekend en het die grondslag vir die nywerheidsomwenteling in Groot-Brittanje en die res van die wêreld gevorm. Weens sy swak gesondheid, wat hom lewenslank las gegee het, het Watt private onderrig ontvang. Hy het ŉ aanleg vir die wetenskap gehad en was besonder handvaardig, sodat dit bykans vanselfsprekend was dat hy 'n instrumentemaker sou word. Op 18-jarige ouderdom is Watt na Londen, waar hy binne slegs een jaar sy studie, wat normaalweg sewe jaar sou duur, voltooi het. In 1757 is hy as instrumentemaker aan die Universiteit van Glasgow aangestel. In die daaropvolgende jaar het Watt sy eie instrumentmakery begin. Hy het deurentyd in noue verbinding gebly met onder andere Joseph Black en John Robinson, wat besig was om met stoom proefnemings te doen.


Thymelaeaceae is die gonna-familie wat hoort tot die orde Malvales. Die meeste genera het 'n baie taai, veselagtige bas wat gewoonlik al langs die stam afstroop as mens 'n takkie wil afbreek. Hierdie bas kan verwerk word tot bastou en word op groot skaal hiervoor gebruik. Van die Suid-Afrikaanse spesies is: Basboom (Dais cotinifolia) Gifolyf (Peddiea africana) Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Die wildegranaat (Burchellia bubalina) is 'n klein boompie of 'n struik wat wydverspreid aan die oostelike en suidelike gedeeltes van die land voorkom. Die boompie groei in woude, oop boswêreld, grasveld en moerasse. Die aanskoulike blomme is tot 25 mm lank en is reukloos. Hulle bevat nogtans groot hoeveelhede nektar wat die voëls lok. Die boom se bas en wortels word medisinaal aangewend. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Dlamini MD (Februarie 2005). "Burchellia bubalina (L.f.) Sims". plantzafrica (in Engels). SANBI. Geargiveer vanaf die oorspronklike op 30 Oktober 2016. Besoek op 24 Januarie 2016. Hierdie artikel is ’n saadjie. Voel vry om Wikipedia te help deur dit uit te brei.


Die Kierieklapper (Combretum hereroense) is 'n klein boompie wat voorkom in die Krugerwildtuin, in die bosveld noord van Pretoria en suidwaarts tot binne KwaZulu-Natal. Die blaar lyk amper soos 'n muis se oor en die kleur wissel van diep tot grysgroen aan die bokant. Aan die onderkant is dit dikwels bedek met digte bruin, fluweelagtige hare wat die boom 'n bruin voorkoms gee. Die blare word deur vee en wild gevreet. Die boom se nasionale nommer is 538. Alfabetiese lys van Suid-Afrikaanse bome Van Wyk, Piet (2008). Field guide to the TREES of the Kruger National Park. Kaapstad: Struik. p. 172. ISBN 978-1-77007-759-1. https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 http://pza.sanbi.org/combretum-hereroense


Jan van der Merwe (gebore 16 Maart 1983) is 'n Suid-Afrikaanse naelloper. Hy is twee keer as die nasionale 400 meter-kampioen aangewys. Van der Merwe het onlangs 'n kontrak met die Blou Bulle geteken[verwysing benodig]. Hy is ook in die groep vir Springbok-Sewes ingesluit[verwysing benodig]. Top SA athletes switch to rugby, 14 Julie 2007[dooie skakel], ruggaworld.com, URL besoek op 18 Julie 2012 Van der Merwe se prestasies op die IAAF se webtuiste Geargiveer 14 Oktober 2012 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Swaarmoedpas is 'n bergpas wat op P1452- grondpad in die Warm Bokkeveld lê, noordoos van Ceres en oos van die R46-provinsiale pad. Die pas is 6km lank, bereik 'n hoogte van 1 036m bo seespieël en het 'n maksimum helling van 1:16. Dit is deel van die Tankwa-Camino-staproete. Op dieselfde pad is die Bo-Swaarmoeldpas. Dit bereik 'n hoogte van 1172m en 'n steilte van 1:6. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Ooij is ’n nedersetting in die munisipaliteit Zevenaar in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Koo is 'n vallei net noord van die Langeberg en noordwes van Montagu. Toerisme in die gebied vul die boederybedrywighede aan. Vanaf Montagu lei die R318 provinsiale pad via die Burgerspas en die Rooihoogtepas deur die streek. Die pad sluit naby Matroosbergstasie, 20 km suidwes van Touwsrivier, by die N1 nasionale pad aan. Lys van streeksname in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Oene is ’n dorp in die munisipaliteit Epe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Van Rhynspas is 'n bergpas in die Bokkeveldberge op die R27 lei van Van Rhynsdorp na Nieuwoudtville, die Hantam en die Groot Karoo. Die pad is aanvanklik in 1880 deur Thomas Bain gebou en in 1963 geteer. Die pas in 8km lank, bereik 'n hoogte van 900m en 'n maksimum helling van 1:9. Lys van bergpasse in Suid-Afrika Afdraande rit vanaf Vanrhynspas af op YouTube Hierdie artikel is ’n saadjie. Voel vry om Wikipedia te help deur dit uit te brei. Koördinate: 31°22′27″S 19°00′59″O / 31.37417°S 19.01639°O / -31.37417; 19.01639


Die Pruimanemoon (Actinia equina) is 'n anemoon wat voorkom aan die wes-, suid- en ooskus van Suid-Afrika. Die anemoon anker homself aan die rotse; die basis van die seediertjie klou aan die rots vas en die mond en voelers (tentakels) wys opwaarts. Die anemoon lyk soos 'n gladde pruim en kom voor in tussengetypoele. Hulle oorlewe buite water deur in 'n hopie saam te trek, die tentakels in te trek en water binne die liggaam vas te vang. Hulle lewe van garnale en klein vissies. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Die Amerikaanse ekster (Pica hudsonia) is 'n sangvoël wat aan die genus Pica, in die familie van kraaie behoort. Die Amerikaanse ekster is 45–60 cm lank. Hulle het 'n 23–32 cm lange stert wat trapvormig na agter afloop met wit en swart vlerke. Die pote is swart en tussen 41 en 51 mm lank. Die swart snawel is tussen 23 en 29 mm lank, sterk en gebuig. Die voël weeg tussen 141 en 216 gram. Die voël is onder wit van kleur. Die kop, bors, rug, stert en die nek is 'n glinsterende swart. Die handpenne is wit, maar eindig in swart. Die Amerikaanse ekster kom op die Groot Vlaktes in Noord-Amerika voor. Hulle soek in groepe of alleen op die grond na kos. Amerikaanse eksters eet bessies, groot insekte soos kewers, sprinkane en krieke, asook vleis van dooie karkasse. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Charles H. Trost – Black-billed Magpie (Pica hudsonia). In: A. Poole: The Birds of North America Online.


Grüß Gott (letterlik 'Begroet God' / 'God begroet jou') is 'n kenmerkende begroeting, of totsiens sê, in die Opperduitse taalgebied, veral in Switserland, Beiere, Franke, Swabe en Oostenryk. Hierdie begroeting is in die 19de eeu deur die Katolieke geestelikes gebesig en met al sy wisselvorme het dit die algemeenste manier van groet geword in Suid-Duitsland en Oostenryk. Grüß Gott is die verkorte weergawe van sowel (Es) Grüße dich Gott as sy meervoudvorm (Es) Grüße euch Gott ('mag God jou groet'). Die werkwoord grüßen het oorspronklik dieselfde betekenis as segnen (seën) gedra, hoewel dit vandag beteken 'om te groet'. Daarmee stem die oorspronklike begroeting ooreen met "Mag God jou seën". So 'n godsdienstige gebaar bestaan vandag slegs in enkele lande. So sal mens 'n eenvoudige "goeie dag" hoor in Pole (dzień dobry), Spanje (buenos días), en Portugal (bom dia), terwyl in Gaeliessprekende Ierland die gewilde begroeting Dia dhuit ('God met jou') is, soortgelyk aan die Engelse goodbye, 'n verkorting van God be with ye; vandag het goodbye so te sê sy godsdienstige waarde verloor.


Die artikel is oor die Buffelsrivier in die Oos-Kaap, vir ander gelyknamige riviere, sien Buffelsrivier. Die Buffelsrivier of Cwenqgcwe loop deur King William’s Town en Oos-Londen aan die ooskus van Suid-Afrika. Die rivier is wes van die Nahoonrivier. Sy monding vorm die enigste bevaarbare rivierhawe in Suid-Afrika. Die Rooikrantzdam is naby King William’s Town. Die sytakke van die Buffelsrivier is: die Mgqakwebe-rivier, Ngqokweni-rivier en Yellowwoodsrivier. Die Yellowwoods het 'n paar watervalle, waarvan die grootste die Yellowwoods-valle naby Breidbach is. Die bedreigde Grens-ghieliemientjie (Barbus trevelyani) kom in die waters van die Buffelsrivier voor. Daar is ook 'n klein hoeveelheid van die bedreigde Oos-Kaapse kurper (Sandelia bainsii) in die Yellowwoodsrivier, wat deel van die Buffelsrivier se opvanggebied uitmaak. "Barbus trevelyani". Geargiveer vanaf die oorspronklike op 5 Augustus 2011. Besoek op 29 Julie 2012. "Sandelia bainsii". Geargiveer vanaf die oorspronklike op 4 Julie 2008. Besoek op 29 Julie 2012.


Neptunus se ringstelsel bestaan uit hoofsaaklik vyf planetêre ringe wat in 1984 deur André Brahic voorspel en in 1989 deur die Voyager 2-ruimtetuig gefotografeer is. Neptunus se ringe is genoem na sterrekundiges wat belangrike werk gedoen het oor die planeet, van die planeet se kant af: Galle (Johann Gottfried Galle), Le Verrier (Urbain Le Verrier), Lassell (William Lassell), Arago (François Arago) en Adams (John Couch Adams). Daar is ook ’n dowwe ring sonder naam wat ooreenstem met die wentelbaan van die maan Galatea. Die ringe van Neptunus bestaan uit besonder donker materiaal, waarskynlik organiese samestellings soos dié in Uranus se ringe, en uit baie stof (tussen 20% en 70%). Die eerste keer dat die moontlikheid van ’n ring om Neptunus genoem is, was in 1846 toe William Lassell, die ontdekker van die planeet se maan grootste maan, Triton, gedink het dat hy ’n ring gesien het. Dit is nooit daarna bevestig nie en was heel moontlik ’n instrumentfout.


De Kar is ’n nedersetting in die munisipaliteit Voorst in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Anna van Kleef (Duits: Anna von Jülich-Kleve-Berg, Engels: Anne of Cleves; 22 September 1515 – 16 Julie 1557) was ’n Duitse adellike en van 6 Januarie 1540 tot 9 Julie 1540 die vierde vrou van Hendrik VIII van Engeland. Die huwelik is nooit seksueel voltrek nie en sy is nie gekroon as koningin-gemalin nie. Sy was die laaste oorlewende vrou van Hendrik VIII. Anna is in 1515 in Düsseldorf gebore as die tweede oudste dogter van Johann III, Hertog van Kleef, en sy vrou, Maria, Hertogin van Jülich. Op 12-jarige leeftyd het Anna verloof geraak aan die latere Franz I, Hertog van Lotharinge, toe hy tien jaar oud was. Die verlowing was dus nie-amptelik en is in 1535 gekanselleer. Die moontlikheid van ’n verbintenis tussen koning Hendrik en Anna is aangevoor deur sy kanselier, Thomas Cromwell. Die skilder Hans Holbein die Jongere is gestuur om skilderye te maak van Anna en haar jonger suster, Amalia, wat albei oorweeg is as Hendrik se vierde vrou. Die twee weergawes van Holbein se portrette hang tans in die Louvre in Parys en die Victoria en Albert-museum in Londen.


Die Stomptandbaber (Clarias ngamensis) is 'n varswater vis wat voorkom in die Kunenerivier, Okavangorivier, die boonste gedeelte van die Zambezirivier, Kafuerivier, Saverivier, onderste gedeelte van Shirerivier, Limpoporivier en Pongolarivier. In Engels staan die vis bekend as Blunttooth catfish. Die Stomptandbaber het ‘n plat kop met 4 pare snorbaarde, wat ongeveer 'n kwart van sy lyflengte lank is. Hy het ‘n tandplaat met ‘n tweede halfmaanvormige (wit) plaat daaragter, in die bokaak. Die rugvin is lank, begin amper net agter die kop, maar hou heelwat voor die stertvin op. Die stertvin is rond en baie goed ontwikkel. ‘n Vetvin is aanwesig tussen die rugvin en die stertvin, maar nie baie duidelik nie. Sy anale vin is lank en hou net voor die stertvin op. Die buikvin is gepaard terwyl die borsvin gepaard en goed ontwikkel is. Sy liggaamsvorm is lomp, iewat plomper as ‘n skerptandbaber. Hy het mikroskopiese klein skubbe in slym. Die vis is grys tot donker bruin, swart, van kleur met 'n wit tot room kleurige onderkant. Die vis word 730 mm groot en kan tot 4 kg weeg.


Goyang (Koreaans: 고양) is 'n groot stad in die noordweste van Suid-Korea en lê in die weste van die Koreaanse Skiereiland. Die stad het 'n bevolking van 1 073 069 in 2010 gehad en het 'n oppervlakte van 267,29 km². Goyang is naby die Geelsee en net noord van die hoofstad Seoel geleë. In die noorde is die grens tot Noord-Korea. Hierdie artikel is ’n saadjie. Voel vry om Wikipedia te help deur dit uit te brei.


Subang Jaya is die grootste stad van Maleisië voor die hoofstad Kuala Lumpur en lê net suid van Kuala Lumpur. Die stad het 'n bevolking van 1 500 000 in 2010 gehad en het 'n oppervlakte van 70 km². Hierdie artikel is ’n saadjie. Voel vry om Wikipedia te help deur dit uit te brei.


Die Krap-newel (ook bekend as Messier 1 of NGC 1952) is ’n supernova-oorblyfsel en pulsarwind-newel in die sterrebeeld Bul. Dit is in 1731 deur John Bevis waargeneem; dit stem ooreen met die helder supernova SN 1054 wat in 1054 gesien is deur Arabiese, Sjinese en Japannese sterrekundiges. Dit is sowat 6 500 ligjare (2 000 parsek) van die Aarde af en het ’n deursnee van 11 ligjare. Dit is deel van die Perseus-arm van die Melkweg en sit uit teen sowat 1 500 km per sekonde. In die middel van die newel lê die Krap-pulsar, ’n polsende ster van 28-30 km breed. Die newel is die eerste sterrekundige voorwerp wat verbind is met ’n historiese supernova-ontploffing en was in 1758 die eerste Messier-voorwerp wat gelys is. In sigbare lig bestaan die Krap-newel uit ’n rofweg ovaalvormige massa filamente, wat sowat 6 boogminute lank en 4 boogminute breed is en ’n uitgespreide blou sentrale streek omring (ter vergelyking is die volmaan 30 boogminute breed).


Die Silwerbaber (Schilbe intermedius) is 'n varswater vis wat voorkom in die Kunene-, Okavango-, Zambezi- en verder suidwaarts tot by Pongolarivier in KwaZulu-Natal. Dit kom ook voor in die tropiese Afrika, die Nylrivier en in Wes-Afrika tot by die Senegalrivier. Die vis staan ook bekend as die Botterbaber en in Engels as die Silver catfish. Die vis het 'n lang, ietwat plat lyf wat taps na agter is. Die vel is glad en die dorsale en pektorale vinne is dun en nou en die stertvin is gevurk. Daar is vier pare baarde om die mond. Die kleur van die vis word bepaal deur die toestande en kondisie van die lyf; in troebel water is die vis lig olyf of silwer grys van kleur en in helder water is die vis sjokolade kleur gespikkel. Die onderkant van die kop en lyf is wit met geel strepe en daar is 'n groot swart vlek agter die kop. Die onvolwasse vissies het drie donker strepe op die sye. Die vis word tot 300 mm lank en die Suid-Afrikaanse hengelrekord is 1.05 kg.


Kim Young-sam (Hangul: 김영삼; hanja: 金泳三; Koreaans: [kim jʌŋsʰam]; 20 Desember 1927 – 22 November 2015) was 'n Suid-Koreaanse politikus en die sewende president van Suid-Korea (1993–1998). Kim Young-sam was vanaf 1961 vir dertig jaar lank (saam met die latere Nobelpryswenner Kim Dae-jung) die opposisieleier. Hy was een van Park Chung-hee en Chun Doo-hwan se grootste teenstaanders. Tussen 1993 en 1998 was hy die president van sy land. Hy was die eerste nie-militêre presedent sedert Syngman Rhee. Tydens sy presidentskap loods Young-sam 'n teen-korrupsieveldtog waartydens sy twee voorgangers gearresteer is. Kim Young-sam is op 22 November 2015 op 87-jarige ouderdom oorlede. Former President Kim Young-sam dies at age 87, The Korea Herald, 22 November 2015. Wikimedia Commons het meer media in die kategorie Kim Young-sam. (ko) Kim Youngsam Gedenkmuseum Geargiveer 22 November 2015 op Wayback Machine (ko) Kim Young-sam Democratic center (ko) Kim Young-Sam, Hunjunghwe Geargiveer 20 Desember 2012 op Wayback Machine


Die Intel 8259 is 'n programmeerbare onderbrekingsbeheerder (PIC) wat ontwerp is vir gebruik deur die Intel 8085 en Intel 8086 mikroverwerkers. Die oorspronklike model was die 8259 waarvan die hersiende A-weergawe aangepas is vir gebruik deur die 8086 en 8088 verwerkers. Die 8259 voeg 'n hele aantal onderbrekingsintrees saam tot een onderbrekingsuittree na die gasheerverwerker. Dit verskaf die gasheerverwerker dus ekstra vlakke van onderbrekings bo op die een of twee wat die verwerker self ondersteun. Die 8259A is die onderbrekingsbeheerder wat vir die ISA-bus in die oorspronklike IBM PC en IBM AT gebruik is. Onderbrekingsversoek Hierdie artikel is ’n saadjie. Voel vry om Wikipedia te help deur dit uit te brei.


Boraginaceae is die heliotroop-familie wat tans nog nie geklassifiseer is met betrekking tot 'n orde nie. Hierdie groot familie bestaan hoofsaaklik uit kruidagtige plante en kom oor die hele wêreld voor. Van die bekende tuinplante van die familie is die Heliotroop, en die Vergeet-my-nietjie. Die plante dra dikwels blou blomme en die blare is byna altyd grof en harig. Daar hoort 2000 spesies tot die familie wêreldwyd. Daar kom ongeveer 15 genera, wat 80 spesies verteenwoordig, van die familie in Suid-Afrika voor. Slegs twee genera se lede bereik boomgrootte: Ehretia en Cordia wat ongeveer 10 spesies verteenwoordig. Van die Suid-Afrikaanse spesies is: Deurmekaarbos (Ehretia rigida) Grootblaarpieringbessie (Cordia africana) Growweblaarpieringbessie (Cordia ovalis) Septeeboom (Cordia caffra) Skurweblaarbos (Ehretia amoena) Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Mosambiekloerie (Tauraco livingstonii) is 'n standvoël wat voorkom aan die ooskus van die noorde van KwaZulu-Natal tot by Mosambiek en ook tot in die bergwoude in Oos-Zimbabwe. In Engels staan die voël bekend as die Livingstone's Turaco. Die loerie is groen en lyk baie soos die Knysnaloerie maar het 'n meer gepunte kuif met 'n swart-en-wit punt. Die rug is ook effens donkerder. Die stert is donkergroen – nie blouerig nie. 'n Mosambiekloerie in gevangenisskap In gevangenisskap By die San Diego Wild Animal Park in die VSA Wikispecies het meer inligting oor: Tauraco livingstonii Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Tauraco livingstonii". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Rietvalleirand is 'n voorstad in die suidooste van Pretoria, Suid-Afrika. Rietvalleirand is geleë tussen die woonbuurte Elarduspark, Moreletapark en Pierre van Ryneveldpark. Hierdie artikel is ’n saadjie. Voel vry om Wikipedia te help deur dit uit te brei.


Prayagraj is 'n stad in die Indiese deelstaat Uttar Pradesh met 'n bevolking van 1 117 094 in 2011. Die stad is in 1583 gestig en tot 2018 genoem na Allah, die Arabiese naam vir God en -ābād, Persies vir te bou of te skep, wat beteken "Stad van God" of "God se skepping". Prayagraj is aan die saamvloei van die Yamuna en die Ganges, twee van die heiligste riviers van die Hindoeïsme, geleë. Dus is Prayagraj 'n belangrike pelgrimstog vir Hindoes. Elke 12 jaar word die fees Kumbh Mela hier gevier. Prayagraj is bekend as "stad van die eerste ministers", omdat sewe van die 13 eerste ministers van Indië 'n verbintenis met die stad gehad het. Onder ander is Indira Gandhi in Prayagraj gebore. Die tydsone van Indië en Sri Lanka, UTC+05:30, word vanaf die observatorium in Prayagraj in Indië bereken. Wikimedia Commons het meer media in die kategorie Prayagraj. (en) (hi) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Raipur (Hindi: रायपुर, Rāypur) is die hoofstad van die Indiese deelstaat Chhattisgarh en met 'n bevolking van 1 000 500 in 2011 ook die grootste stad. Tot die stigting van die deelstaat Chhattisgarh het Raipur deel uitgemaak van die deelstaat Madja Pradesj. Dié stad se ekonomie bestaan veral uit hout- en voedselverwerking. Wikimedia Commons het meer media in die kategorie Raipur. (en) (hi) Amptelike webwerf Geargiveer 22 November 2009 op Wayback Machine    Hierdie Indië-verwante artikel is 'n saadjie. U kan wikipedia help deur dit uit te brei.


Heinrich (ook Heiner) Egersdörfer (Neurenberg, Duitsland, 1853 – Londen, 29 April 1915) was 'n kunstenaar (litograaf, illustreerder en spotprenttekenaar) wat tussen 1884 en ongeveer 1910 in Suider-Afrika gewerk het. Sy sketse is van groot kultuur-historiese belang aangesien hy die Suid-Afrikaanse leefwyse teen die einde van die 19de eeu in sy sketse uitgebeeld het. Egersdörfer stam uit 'n kunstenaarsfamilie. Deur sy deelname aan die Frans-Pruisiese Oorlog (1870–71) moes hy sy studie in die litografie onderbreek. Nadat hy by verskeie uitgewers in Brittanje en Ierland gewerk het, sluit hy in 1884 in Kaapstad as tekenaar by die pas gestigte South African Illustrated News aan. Aanvanklik is sy sketse na aanleiding van foto's, maar sy onderwerpe kom al hoe meer uit sy eie leefwêreld. Hy teken die daaglikse lewe van die gewone mense en sy sketse omvat o.a. 'n uitsig op 'n plattelandse dorp, 'n poskoets, goud- en diamantdelwerye, 'n plattelandse hotel en kroeg, die dierelewe, posbote in die Kaapse hawe, vendusies, die Parlementsopening en die ingebruikstelling van die spoorlyn na die noorde.


Armdruk is 'n sport waaraan twee spelers op 'n slag deelneem. Elke speler plaas een arm (linker of regter) op 'n plat oppervlak met hulle elmboë gebuig, en gryp mekaar se hande. Die doel is om die opponent se hand op die oppervlak vas te pen. Die wenner se hand moet bo die van die verloorder sin opeindig. Armdruk plaas enorme stres op die boarm (homerus). Meeste mense se bene is nie gewoond aan die tipe stres nie en beserings word verbasend maklik opgedoen. Tipies kom 'n diagonale breek op of onder die middelpunt tussen die skouer en die elmboog voor. Om beserings te voorkom is dit belangrik om die skouer stil te hou. Daar moet gesorg word dat die hand nooit agter die skouer in beweeg nie. Dis beter om die skouer so te draai dat jy nooit van die hand wegkyk nie. As 'n skeidsregter so 'n fout sien moet hy dadelik die spel stop. Hierdie artikel is ’n saadjie. Voel vry om Wikipedia te help deur dit uit te brei.


Douglas Fuchs was 'n Suid-Afrikaanse akteur, een van die eerste voltydse Afrikaanse omroepers, direkteur-generaal van die SAUK, 'n lid van die Appèlraad op Publikasies en 'n Afrikaanse kultuurleier. Fuchs het in 1935 'n graad in die lettere aan die Universiteit van Kaapstad voltooi waarna hy by die SAUK as een van die eerste Afrikaanse omroepers aangesluit het. Hy was ook betrokke by die begin van die televisiediens in Suid-Afrika, hoewel hy afgetree het toe daar met uitsendings begin is. By sy aftrede in 1975 was hy die direkteur-generaal van die SAUK gewees. Hy het die Dekorasie vir Voortreflike Diens (Silwer) van die staatspresident ontvang. In 1958 het die FAK sy voorstel vir 'n Afrikaanse taalfeestema: "Die Wonder van Afrikaans" aanvaar. Hy was 'n aanbieder van opvoerings by die Voortrekkermonument tydens die feesvieringe in 1959 gewees. Hy sterf in 1998 tydens 'n bootreis op die Symphony op die Indiese Oseaan. Niemand weint für immer, 1984 as Robert Collins Broer Matie, 1984 as Kol.


Sol-Tech is ‘n geakkrediteerde, private tegniese opleidingskollege met Afrikaans as voertaal. Sol-Tech fokus op beroepsleiding wat tot die verwerwing van nasionaal erkende bruikbare kwalifikasies lei. Die instansie maak gebruik van moderne tegnologie en toerusting om ambagslui op te lewer die hoë eise wat die arbeismark stel, te oorskrei. Sol-Tech se programaanbod sluit ’n verskeidenheid beroepskwalifikasies in naamlik elektries, meulmaker, pas-en-draai, dieselwerktuigkunde, gereedskapmaker, trekkerwerktuigkunde en sweis, met ambagsopleiding as kern. In 2006 het die Solidariteit Beweging die nood wat daar aan tegniese opleiding in Suid-Afrika bestaan, raakgesien en besluit om daadwerklik iets daaraan te doen. ‘n Eie beroepsopleidingkollege is in Centurion gestig en Sol-Tech is in 2007 amptelik geopen met slegs drie personeellede en 64 studente. In 2011 het Sol-Tech sy tradisionele opleidingsmodel vernuwe na dié van ‘n baie suksesvolle Duitse model waartydens opleiding oor drie fases plaasvind. Volgens hierdie model vind institusionele opleiding aaneenlopend plaas voordat die studente vir werksplekgeïntegreerde onderrig deur 'n werwingsagentskap, Ajani, by werkgewers geplaas word. Ná afloop van laasgenoemde is studente dan gereed om finaal te kwalifiseer vir die betrokke kwalifikasie.


Lodewikus Stefanus Marais (gebore 1982) is 'n Suid-Afrikaanse digter. Hy skryf in sy moedertaal Afrikaans. Lodewikus Stefanus Marais is op 5 Maart 1982 in die Paarl gebore en word ook daar groot. Sy pa, André, en sy ma, Linda, is beide onderwysers. Hy het ’n ouer suster, Liné. Sy pa was onderwyser by die Hoër Landbouskool Boland in die Agter-Paarl, maar is jonk dood. Sy ma trek dan met die gesin na die Paarl toe en sy word later hoof van La Rochelle Laerskool. Loftus gaan skool by die Laer Seunskool en matrikuleer aan die Hoër Jongenskool in die Paarl. In 1992 op laerskool speel hy ’n rol in die operette “Rip van Winkel” en in 1998 op hoërskool speel hy by die Logan-fees in die skool se kabaret “Afrikaners is kamasut ’t ja”. Die skool voer in 2000 “Die Van Aardes van Grootoor” van Pieter-Dirk Uys tydens die Montagu-toneelfees op en herhaal dit by die Brackenfell-toneelfees, waar hulle stuk die trofee wen en hy saam met drie ander as beste akteur aangewys word.


Die Universiteit van Tecnológica de Minas Gerais (Portugees: Centro Federal de Educação Tecnológica de Minas Gerais of CEFET-MG) is 'n universiteit geleë in Belo Horizonte, Minas Gerais, Brasilië. Dit is op 8 September 1910 gestig. (pt) Unidade do CEFET-MG em Contagem começa a funcionar no primeiro semestre de 2012 Geargiveer 20 November 2011 op Wayback Machine (pt) CEFET-MG ofertará novos cursos na Unidade de Contagem Geargiveer 26 April 2012 op Wayback Machine Wikimedia Commons het meer media in die kategorie Centro Federal de Educação Tecnológica de Minas Gerais. (pt) CEFET-MG se webtuiste Hierdie artikel is ’n saadjie. Voel vry om Wikipedia te help deur dit uit te brei.


Theodosius III (Grieks: Θεοδόσιος Γ΄, Theodosios III) was die Bisantynse keiser van 715 tot 25 Maart 717. Hy was ’n belastinggaarder wat ná ’n opstand deur soldate teen Anastasius II tot keiser verklaar is. Hy wou aanvanklik nie troon aanvaar nie, maar het dit eindelik in Mei 715 gedoen. Min is bekend van Theodosius se kort bewind. Hy het onmiddellik voor aanvalle deur die Moslemse Arabiere te staan gekom. Hulle het tot diep in Anatolië binnegedring. In 716 het hy ’n verdrag met Tervel van Bulgarye gesluit wat gunstig vir die Bulgare was in ’n poging om hul steun teen die Arabiese inval te wen. Dit het daartoe gelei dat hulle die Bisantyne in 719 gehelp het in die beleg van Konstantinopel. In 717 het Leo die Isauriër teen Theodosius se bewind gerebelleer. Hy het Theodosius se seun gevange geneem en Theodosius het op 25 Maart 717 geabdikeer. Hy en sy seun het daarna geestelikes geword. Daar is geglo Theodosius het teen 729 die biskop van Efese geword. Moderne historici meen egter die biskop was eintlik sy seun, ook Theodosius . The Oxford Dictionary of Byzantium, Oxford University Press, 1991.


Die knip van 'n oog is 'n Gotiese opvolgkortverhaal van Die nag het net een oog. Dit is geskryf deur François Bloemhof en opgeneem in die bloemlesing Dwalers:verhale oor spoke en ander dwaalgeeste, saamgestel deur Lindeque de Beer. Linda Ben Bertie (antagonis) Stefanus Vollgraaff (mede-antagonis) Pretbederwerswaarskuwing: Die storielyn of storie se einde volg hieronder. Twee besoekers, Linda en Ben, ry op hul tweede wittebrood in die Clanwilliam, Lambertsbaai en Graafwater-distrik. Hul nader 'n bestemmingsdorp waarvan die naam vir die leser onbekend is. In die verhaal kom dit aan die lig dat Ben vroeër ontrou was aan Linda. Dit is slegs hul motor wat die dorp binnery, agt motors het dorpuit weggejaag. Met hul aankoms in die dorp is dit opvallend verlate. In kontras met die blink winkelvensters, netheid en goeie instandhouding van die dorp lyk die verwaarloosde kerktoring soos 'n geamputeerde vinger. Dele van die dak het ingeval. By die hotel weier die ontvangsdame om hul te huisves, want al die kamers is bespreek. 'n Knaende seuntjie, wat homself as Bertie bekend stel, wys daarop dat sy lieg, want al die sleutels is nog op hul plek.


Antennablennius is 'n genus van Blennies (Blenniidae) wat in die Indiese Oseaan, hoofsaaklik in die westelike streke, voorkom. Dit bevat die volgende spesies: Antennablennius adenensis (Fraser-Brunner, 1951) Antennablennius australis (Fraser-Brunner, 1951) Antennablennius bifilum (Günther, 1861) Antennablennius ceylonensis (Bath, 1983) Antennablennius hypenetes (Klunzinger, 1871) Antennablennius simonyi (Steindachner, 1902) Antennablennius variopunctatus (Jatzow & Lenz, 1898) Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Spesies van Antennablennius op www.fishbase.org.


Camila Pitanga (14 Junie 1977 – ), gebore Camila Manhães Sampaio in Rio de Janeiro, is 'n Brasiliaanse aktrise. Sy is die dogter van die akteur Antônio Pitanga en die aktrise Vera Manhães, en die suster van die akteur Rocco Pitanga. In 2001 het sy getroud met die kunsregisseur Cláudio Amaral Peixoto. Op 19 Mei 2008 het Antônia, die eerste dogter van die egpaar, geboorte gegee, die naam van die meisie was 'n huldeblyk aan sy pa. In 2011, na 11 jaar van verhouding, het die egpaar geskei. 1993 - Sex Appeal .... Vilma 1993 - Fera Ferida .... Teresinha Fronteira 1995 - A Próxima Vítima .... Patrícia Noronha 1996 - Malhação .... Alex 1998 - Pecado Capital .... Ritinha 1999 - Você Decide - Transas de Família: Parte 1 2000 - Brava Gente - Meia Encarnada Dura de Sangue .... Elisa 2000 - A Invenção do Brasil .... Catarina Paraguaçu 2001 - Porto dos Milagres .... Esmeralda 2002 - Pastores da Noite .... Marialva 2002 - A Grande Família - A Enorme Família .... Marina 2002 - A Grande Família - Ô Velho Gostoso .... Marina 2003 - A Grande Família - Como Rechear um Peru .... Marina 2003 - Mulheres Apaixonadas .... Luciana Rodrigues Ribeiro Alves 2005 - Belíssima .... Mônica Santana 2005 - Quem Vai Ficar com Mário?


Die Drievoudige Verbond was die militêre alliansie tussen die Duitse Ryk, Oostenryk-Hongarye en Italië (teenoor die Drievoudige Entente van Brittanje, Frankryk en Rusland), wat van 1882 tot die begin van die Eerste Wêreldoorlog in 1914 bestaan het. Elke lid het wedersydse steun belowe aan die ander in geval van ’n aanval deur ’n ander groot moondheid, of vir Duitsland en Italië ’n aanval deur slegs Frankryk. In ’n bykomende verklaring het Italië gespesifiseer dat sy onderneming nie teen Brittanje geld nie. Kort nadat die Alliansie in Junie 1902 hernu is, het Italië in die geheim ’n soortgelyke waarborg aan Frankryk verskaf. Toe Oostenryk-Hongarye in Augustus 1914 betrokke raak in ’n oorlog met die Drievoudige Entente (Brittanje, Frankryk en Rusland) het Italië sy steun toegesê aan die Sentrale Moondhede: Duitsland, Oostenryk-Hongarye en later die Ottomaanse Ryk (Turkye). Omdat Duitsland en Oostenryk-Hongarye egter die offensief geneem het terwyl die Drievoudige Verbond veronderstel was om ’n defensiewe alliansie te wees, het Italië nie aanvanklik aan die oorlog deelgeneem nie.


Yvonne Theron was 'n Suid-Afrikaanse aktrise. Dis Lekker om te Lewe as die Sersant-Majoor se dogter Vadertjie Langbeen, 1955 as Martie Cilliers Hierdie artikel is ’n saadjie. Voel vry om Wikipedia te help deur dit uit te brei.


Boerboel de Wet is 'n swart en wit Afrikaanse rolprent wat op 27 November 1961 vrygestel is. Al Debbo was die regisseur en is ook een van die hoofkarakters in die film. Die rolprent is 'n aksiebelaaide komedie. Dit het geen ouderdomsperk nie en is goeie gesinsvermaak. Al Debbo as Septimus Ignacius 'Boerboel' de Wet Trudie Rossouw as Marie (as Trudy Rossouw) Taffy Kikillus as Sidney Corbett Lorna Cowell as Mev. Weisenheimer Phillip Botha as Snoop Mario Lastrucci as Muis Sann de Lange as skoonmaak-dame Pieter Hauptfleisch as spoorweg-portier Gil Sales Christo Gerber Septimus Ignatius de Wet, ook bekend as Boerboel de Wet, die private speurder, red 'n kenner van antieke artefakte en word ryklik deur die eienaar van 'n groot juwelewinkel, Mevrou Weissman daarvoor beloon. Dit stel hom in staat om nuwe kantore te betrek en nuwe sake aan te neem. Marie Pieterse, die dogter van die antieke kenner wat hy gered het, vra hom om die verdwyning van 'n kosbare beeldjie uit die provinsiale museum te ondersoek, en daarmee saam die diefstal van juwele uit die vertoonkaste van Mevrou Weissman.


Dirceu Krüger (11 April 1945) is 'n Brasiliaanse sokkerspeler. Hy speel onder meer vir Britânia en Coritiba. Kampioen van Paraná: 7 1968, 1969, 1971, 1972, 1973, 1974 en 1975 Torneio do Povo: 1 1973 Kruger Geargiveer 20 Augustus 2009 op Wayback Machine


Paulo Roberto Vecchio (30 Januarie 1943), beter bekend as Paulo Vecchio, is 'n Brasiliaanse sokkerspeler. Hy speel onder meer vir Internacional, Londrina, Ferroviário, Metrol, Coritiba en Londrina. Kampioen van Rio Grande do Sul: 1961 Kampioen van Paraná: 1962 Kampioen van Paraná: 1965 en 1966 Kampioen van Santa Catarina: 1967 Kampioen van Paraná: 1968, 1969, 1971 en 1972 Coritiba


Aladim Luciano (Barra Mansa, 10 Oktober 1946), beter bekend as Aladim, is 'n Brasiliaanse sokkerspeler. Hy speel onder meer vir Bangu, Corinthians, Coritiba (1973-1977; 1979-1980; 1983-1985), Atlético-PR en Colorado. Kampioen van Paraná: 1973, 1974, 1975 en 1979 Torneio do Povo: 1973 Campeonato Brasileiro: 1985 Torneio do Povo: 1971 Website official Geargiveer 22 April 2009 op Wayback Machine Futpedia Geargiveer 8 Mei 2009 op Wayback Machine UOL[dooie skakel]


Pedro Virgilio Rocha Franchetti (Spaans: [ˈpeðɾo ˈrotʃa]; 3 Desember 1942, Salto – 2 Desember 2013, São Paulo), beter bekend as Pedro Rocha, was 'n Uruguaanse sokkerspeler. Hy het onder meer vir Peñarol (Uruguay), São Paulo, Coritiba, Palmeira, Bangu en Monterrey (Meksiko) gespeel. Kampioen van Uruguay: 1959, 1960, 1961, 1962, 1964, 1965, 1967 en 1968 Copa Libertadores da América: 1960, 1961, 1966 Copa Intercontinental: 1961, 1966 Recopa dos Campeões Intercontinentais: 1969 Kampioen van São Paulo: 1971 en 1975 Kampioen van Brasil: 1977 Kampioen van Paraná: 1978 Wikimedia Commons het meer media in die kategorie Pedro Rocha. Terceiro Tempo Geargiveer 16 April 2010 op Wayback Machine


'n Supermoondheid is 'n land wat as een van die sterkste lande ter wêreld beskou word. 'n Supermoondheid is in staat om wêreldgeskiedenis in 'n meerdere of mindere mate te beïnvloed. Deur die eeue was daar verskeie supermoondhede, onder meer Antieke Egipte en die Romeinse Ryk. Die Verenigde Nasies is in die jare ná die Tweede Wêreldoorlog gevorm. Die vyf lande wat later atoombomme sou hê, en gevolglik 'n kernoorlog kon begin, het almal 'n permanente setel in die Verenigde Nasies se veiligheidsraad gekry. Dit beteken dat hulle onbepaald in die veiligheidsraad kon dien. Hulle het ook almal gelyke vetoregte oor besluite in die veiligheidsraad. Hierdie vyf lande was die Verenigde State van Amerika, die Verenigde Koninkryk, die Volksrepubliek China (tot 25 Oktober 1971 die Republiek China), Frankryk en die Sowjetunie. Nadat die Sowjetunie in 1991 in 'n aantal kleiner lande verdeel is het Rusland, wat die meeste van die Sowjetunie se kernwapens ontvang het, 'n permanente setel in die veiligheidsraad verkry. 'n Paar ander lande het daarna kernwapens bekom en is daarom ook tot kernoorlogvoering in staat.


Rafael Cammarota (São Paulo, 7 Januarie 1954), beter bekend as Rafael, is 'n Brasiliaanse sokkerspeler. Hy speel onder meer vir Corinthians, Coritiba, Grêmio Maringá, Atlético-PR, São José-SP, Sport, Fortaleza, Santo André en Ferroviária. Kampioen van Paraná: 1986 Kampioen van Brasilië: 1985 Kampioen van Paraná: 1982 en 1983 Bola de Prata da Revista Placar (Coritiba) 1985 Terceiro Tempo


Die Rooiwangmuisvoël (Urocolius indicus) is 'n standvoël wat feitlik dwarsoor Suider-Afrika voorkom. In Engels staan die voël bekend as die Red-faced mousebird. Die voël is blougrys met 'n rooi gesigsvel en 'n dofgeelkaneel tint oor die gesig, bors en ondervlerke. Die bene is rooierig. Die jong voëls het 'n groenerige gesigsvel. Die voël word tot 34 cm lank en weeg 40-70 gram. Die voël maak 'n tsie-tie-tie-fluit. Hulle leef in savanne, boomveld, laaglandfynbos en tuine. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Urocolius indicus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Bonttobie (Haematopus ostralegus) is 'n swerwer wat soms aan die kus en riviermondings voorkom. In Engels staan die voël bekend as Eurasian oystercatcher. Die voël is swart op die rug met 'n wit borskant en daar is witstrepe op die vlerke, rug en kruis sigbaar in vlug. Wikispecies het meer inligting oor: Haematopus ostralegus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Haematopus ostralegus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Carina-dwergsterrestelsel of PGC 19441 is ’n satellietstelsel van die Melkweg in die sterrebeeld Kiel (Carina). Dit is in 1977 met die UK Schmidt-teleskoop ontdek deur Cannon en ander. Carina beweeg teen ’n snelheid van 230 km/s weg van die Melkweg. Dit lyk of dit miljarde jare gelede ontstaan het ná die vorming van die Melkweg se ander satellietstelsels, aangesien sy oudste sterre jonger as 7 miljard jaar is. Dit is dus redelik jonk in vergelyking met die Melkweg, wat na raming sowat 13,6 miljard jaar gelede gevorm het – byna saam met die res van die heelal. Dit het waarskynlik ’n komplekse geskiedenis, met drie moontlike afsonderlike uitbarstings van stervorming. Dit word ook deur die Melkweg se swaartekrag beïnvloed. "Carina Dwarf" (in Engels). Geargiveer vanaf die oorspronklike op 30 Junie 2008. Besoek op 13 Oktober 2007. R. D. Cannon, T. G. Hawarden, S. B. Tritton; Hawarden; Tritton (1977). "A new Sculptor-type dwarf elliptical galaxy in Carina". Monthly Notices of the Royal Astronomical Society. 180: 81–82.


Die Geheim van Nantes is 'n Afrikaanse rolprent wat op 24 November 1969 vrygestel is. Die rolprent is gebaseer op 'n radioverhaal met dieselfde naam wat van 1973 tot 1974 op Springbokradio uitgesaai is. Die vervaardigers was Elmo de Witt, Tommie Meyer en Ben Vlok, terwyl Dirk de Villiers die regie behartig het. Die hoofrolle word deur Pieter Hauptfleisch, Leonie Ross en Francois de Bruyn vertolk. Die rolprent is 'n romantiese drama. Dit het geen ouderdomsperk nie en is geskik vir die hele gesin. Pieter Hauptfleisch as Armand du Mont Leonie Ross as Sonja le Roux Francois de Bruyn as Giepie Dawid Swart as Jacques le Roux Raedawn Stevens as Sandra Nic de Jager as Pierre du Mont Armant du Mont is die ryk eienaar van Nantes wie se verlede hom vinnig en amper noodlottig inhaal. Op 'n dag word hy met 'n jong man wat werk op Nantes soek gekonfronteer. Du Mont is kortaf en kru met die jong man, maar sy regterhand Oom Giepie verwelkom hom. Die jong man doen alles in sy vermoë om sy plek as werker by Nantes te regverdig, ondanks Du Mont en die se neef se veragting van hom as 'n dienskneg op die plaas.


Falling in Reverse is 'n Amerikaanse musiekgroep vanuit Las Vegas, Nevada. Sedert hulle 'n internasionale platekontrak met Epitaph Records in 2011 onderteken het, het hulle reeds hul eerste debuutalbum, "The Drug in Me Is You", het op 26 Julie 2011, nommer # 19 op die Billboard, en verkoop en meer as 18 000 eksemplare in die eerste week van verkope. Die huidige lede is Ronnie Radke (voorsang), Jacky Vincent (kitaar), Derek Jones (kitaar) Ryan Seaman (tromme, agtergrondsang), en Ron Ficarro (baskitaar). Nason Schoeffler het die groep in April 2011 verlaat en is vervang deur Mika Horiuchi. Mika is later uitgeskop van die band na die skep van probleme met Radke. Die huidige baskitaarspeler, Ron Ficarro, het in Januarie 2012 by die groep aangesluit nadat die Mika Horiuchi. Vanaf Mei 2012 Ronnie Radke het reeds Hinting op Twitter wat reeds werk op hul tweede album. Hy en sy bandmate Ron Ficarro het opgelaai foto's van hulle in die studio waar hulle werk op 'n paar nuwe liedjies.


Heinrich Rudolf Hertz (Hamburg, 22 Februarie 1857 – Bonn, 1 Januarie 1894) was 'n Duitse fisikus, wat roem verwerf het met sy eksperimentele ontdekking van radiogolwe. Die SI-eenheid van frekwensie, die hertz, is na hom vernoem. Hertz is tot 'n Joodse familie gebore, wat tot die Christendom bekeer is. Sy vader, Gustav Ferdinand Hertz (1827-1914), was 'n vooraanstaande advokaat, en sy moeder Anna Elisabeth Pfefferkorn (1835-1910) was die dogter van 'n Frankfurtse dokter. Hy het drie ouer broers, Gustav, Rudolf en Otto, en een jonger suster, Melanie, gehad. Op skool het Hertz in sowel tale as die wetenskappe uitgeblink. Hy leer onder andere Arabies en Sanskrit. Hertz was 'n leerling van die beroemde fisikuste Gustav Kirchhoff en Hermann van Helmholtz. In 1883 word hy 'n privaatdosent in teoretiese fisika aan die Universiteit van Kiel. Twee jaar later volg hy Karl Ferdinand Braun op as professor in fisika aan die Universiteit Karlsruhe. In 1889 word hy benoem tot hoogleraar aan die Friedrich-Wilhelms Universiteit in Bonn waar hy Rudolf Clausius opvolg.


Winsum is ook 'n dorp in die Nederlandse munisipaliteit Waadhoeke. Winsum is 'n voormalige munisipaliteit en 'n dorp in die noordooste van Nederland. Op 1 Januarie 2019 is Winsum opgegaan in die nuwe munisipaliteit Het Hogeland. Die dorp Winsum is amptelik in 1057 gestig as die samesmelting van drie historiese dorpe: Obergum (noord), Winsum (middel) en Bellingeweer (suid). Die meerderheid van die dorp se 8000 inwoners pendel na die nabygeleë stad Groningen. Die dorp spog met twee tradisionele Hollandse windmeulens, twee historiese kerke, twee kanale, en een van Nederland se oudste tavernes. Die twee meulens, "De Ster" ("Die Ster") en "De Vriendschap" ("Die Vriendskap") is gebou in 1851 en 1801 onderskeidelik. Die gebou wat die taverne "De Gouden Karper" ("Die Goue Kurper") nou beslaan is in gebruik as 'n taverne sedert die 16de eeu en is die oudste (ongeverifieer) in Nederland. Winsum is 'n susterstad van die Poolse Lubraniec.


Vladimir Nabokov (Russies: Влади́мир Влади́мирович Набо́ков, Wladimir Wladimirowitsj Nabokof; 22 April [O.S. 10 April] 1899, Sint Petersburg, Rusland – 2 Julie 1977, Montreux, Switserland) was ’n Russies-Amerikaanse romanskrywer. Sy eerste nege romans was in Russies. Hy het daarna internasionaal bekend geraak as die skrywer van Engelse prosa. Hy was ook ’n lepidopteroloog (kenner van motte en skoenlappers) en skaakkenner. Nabokov se Lolita (1955) is sy bekendste werk. Dit toon die liefde vir ingewikkelde woordspeling en sintetiese detail wat kenmerkend van al sy romans is. Nabokov is op 10 April 1899 (Ou Styl) in Sint Petersburg gebore as die seun van ’n welgestelde en vooraanstaande gesin van die laer adelstand. Hy was die oudste van vyf kinders van die liberale prokureur, staatsman en joernalis Wladimir Dmitrijewitsj Nabokof en sy vrou, Elena Iwanowna (gebore Roekawisjnikowa). Hy het sy kinderdae en jeug in Sint Petersburg en op die landgoed Wira naby Siwerskaja, suid van die stad, deurgebring. Sy kinderdae, wat Nabokov as "perfek" beskryf het, was op verskeie manier besonders.


Rietvleidam is 'n dam in die Rietvleirivier in Gauteng, Suid-Afrika. Die hoofdoel van die dam is om water aan Pretoria te lewer. Die dam is sowat 20 km suidoos van die stad in die Rietvlei Natuurreservaat geleë. Die dam beskik oor 'n inlaattoring vir water en 'n suiweringsaanleg wat onder die damwal geleë is. Die dam voorsien nagenoeg 41 miljoen liter drinkwater per dag, wat ongeveer 5.9% van die water is wat Pretoria daagliks benodig. Besoekers word by die dam toegelaat wat daar kan kampeer, visvang, fietsry of op die dam met bote te vaar. Die Pretoria Seiljagklub is onder andere hier geleë. Die damwal is in 1934 met bakstene gebou. Die wal is tussen 1988 en 1990 verhoog deur 'n betonstruktuur oor die bestaande wal te bou. Lys van grootste damme in Suid-Afrika "Rietvlei Water Treatment Plant" (PDF). Stad Tshwane. Geargiveer vanaf die oorspronklike (PDF) op 2006-10-01. Besoek op 2008-10-19. "State of the Environment Report for the City of Tshwane 2001-2002" (PDF). Stad Tshwane. Geargiveer vanaf die oorspronklike (PDF) op 2006-09-24. Besoek op 2008-11-25.


Baoding (Chinees: 保定) is 'n stad in die Chinese provinsie Hebei met 'n bevolking van 11 194 379 in 2010. Die stad is geleë in die ooste van China, in die suidweste van Tianjin. Baoding grens in die noordooste aan die hoofstad Beijing. Die stad is tydens die Han-dinastie gestig en het tot 1958 as hoofstad van die provinsie Hebei gedien. Hierdie artikel is ’n saadjie. Voel vry om Wikipedia te help deur dit uit te brei.


Die Mya se klipvis (Pavoclinus myae) is 'n vis wat voorkom tussen Algoabaai en Oos-Londen. In Engels staan die vis bekend as die Mya's klipfish. Die vis is roesrooi met donker strepe oor die lyf en daar is 'n groot silwer kol agter die oë en op die basis van die pektorale vin. Daar is ook kleiner kolletjies op die onderkant en agter die oë terwyl vier strale uitstraal vanaf die oë. Die vis word tot 6 cm groot. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Pavoclinus-myae.html Hierdie artikel is ’n saadjie. Voel vry om Wikipedia te help deur dit uit te brei.


Lianyungang (Chinees: 连云港) is 'n stad in die Chinese provinsie Jiangsu met 'n bevolking van 4 822 300 in 2008. Die stad is in die ooste van China, aan die kus van die Geelsee geleë. Lianyungang grens in die suidooste aan Yancheng, in die suide aan Huai'an en Suqian en in die suidweste aan Xutsjou.


Lijiang (Chinees: 丽江) is 'n stad in die Chinese provinsie Yunnan met 'n bevolking van 1 244 769 in 2010. Die stad is in die suidweste van China, wes van die grens met Mianmar geleë. Lijiang is aan die suidoostelike einde van die Himalaja en aan die Jinsjarivier geleë.


'n Brug is 'n struktuur tussen twee punte wat oor 'n oop spasie of gaping strek. Brûe word algemeen gebruik om verkeer oor obstruksies soos riviere, valleie of paaie te dra. Brûe laat voetgangers, karre en treine toe om sulke obstruksies te oorkruis. Volgens funksie kan 'n brug as 'n pad-oor-padbrug, pad-oor-spoorbrug, rivierbrug, ens. gekategoriseer word. Meeste brûe is vaste strukture. Daarteenoor is militêre brûe gewoonlik draagbaar sodat dit maklik rondbeweeg en waar nodig ontplooi kan word. Brûe word oor die algemeen van beton en staal (vroeër gietyster) vervaardig. Ander materiale, soos hout en bamboes word soms vir kleiner of korter brûe gebruik. 'n Brug bestaan uit twee dele, naamlik die: oorbou, waaroor die verkeer beweeg; en onderbou, die pilare en fondasies wat die brug ondersteun. Beweegbare brug Hangbrug Eenvoudige hangbrug Spanbandbrug Vakwerkboogbrug Kabelstutbrug Ophaalbrug Brûe tussen oewers Geargiveer 23 Februarie 2013 op Wayback Machine op Mieliestronk Hierdie artikel is ’n saadjie. Voel vry om Wikipedia te help deur dit uit te brei.